Wildz – Kasinokaverit.com\nWildz kokemuksia – bonus, ilmaiskierroksia ja arvostelu (2020)\nJulkaistu: 28.08.2020 | Päivitetty: 14.10.2020\nWildz on uunituore, heinäkuussa 2019 julkaistu hittikasino legendaarisen Rizkin tekijöiltä. Uusille asiakkailleen tämä suomenkielinen ja verovapaa pelipaikka tarjoilee todellisen kuninkaiden lounaan: 100 %:n bonuksen 500 euroon asti ja vielä 200 spinniä lisää. Kaiken kukkuraksi bonus on forfeitable, eli kierrättää ei tarvitse, jos voitto osuu kohdalle jo oikealla rahalla!\nKasinokaverit listasivat kokemusten pohjalta seuraavat 5 parasta asiaa Wildz Casinosta:\nLoistavan tyylikäs ja luotettava uutuus – vahvasti suomalainen\nUskomattoman hyvä 100 %:n bonus 500 euroon saakka\n200 ilmaiskierrosta isoon kirjoon alan parhaita pelejä\nTasojärjestelmä takaa, ettei yksikään panostus mene täysin hukkaan\nTästä pääset suoraan lukemaan Wildzin oleellisimmat seikat:\nWildz Casinon esittely\nVilliys on valttia ja vetoaa voimakkaasti ihmisiin. Villeydestä on laulettukin lukuisia kertoja. On villejä lupiineja, villiruusuja ja villi sydän. Sitten on vieläpä villejä kortteja ja villipetojakin. Määritelmällisesti villiys on kai sitä, että asiat eivät aivan pysy omissa raameissaan, vaan rönsyilevät ja leviävät kaoottisesti kuin kulovalkea.\nKasinomaailmassa sanaa villi käytetään toisinaan englanninkielisen jokerikuviota merkitsevän wildin korvikkeena. Wildit ja villit rikkovat peleissä rajoja kasvattamalla voittoja entisestään sekä luomalla voittoja sinne, missä niitä ei tavallisesti nähtäisi. Villit ovat kasinopelaajan kuin kasinopelaajan parhaita ystäviä, ja tähän toki pyrkii myös vasta julkaistu Wildz Casino.\nWildz on peräisin saman tekijätiimin aivoriihestä kuin alan isoimpiin klassikoihin kuuluva Rizk Casinokin. Samankaltaisuuksia on löydettävissä paitsi nimestä, myös luotettavasta ja korkealuokkaisesta toiminnasta, suomenkielisyydestä sekä verovapaudesta. Lisää hyviä puolia tulemme listaamaan ilman muuta tässä juuri alkavassa Wild Casino -arvostelussamme. Nyt kannattaa siis olla silmä tarkkana ja herkkänä, sillä luvassa on todellakin jotakin ainutkertaista ja, noh, villiä!\nKasinobonuksia on jaossa likipitäen kaikille nettikasinoille maailmassa. Ja on pakkokin olla, sillä muutoin keskenään kisaavien kasinoiden on hyvin hankalaa saada uusia asiakkaita palveluihinsa.\nRizkin aikanaan synnyttäneet pelinikkarit tuntevat rahapelialan kuin omat takataskunsa, joten bonukselle on täällä tajuttu antaa tavanomaistakin enemmän rakkautta. Tähän kun vielä lisätään se, että rahoitus on varmasti Rizkin valtavan suosion myötä kunnossa, on uusille asiakkaille voitu tarjota jotakin sellaista, mihin monikaan kasino ei puntti rajusti tutisematta kykenisi.\n1. talletus: 100 prosenttia bonusta 500 euroon saakka + 200 ilmaiskierrosta\nTervetuliaisbonus Wildz Casinolla ulottuu ainoastaan ensimmäiselle talletukselle, mutta luvassa on sellainen paketti, että Kasinokaveritkaan eivät voineet muuta tehdä kuin lähteä testaamaan kasinoa tärisevin käsin heti siitä kuultuaan. Tästä hauskasta tapauksesta voit lukea lisää tämän arviomme lopusta.\nKerromme Wildzin härskin hyvästä talletusbonuksesta kaiken tarvittavan siinä vaiheessa, kun käsittelemme sen ehtoja ja sääntöjä, mutta luodaanpa tässä kohtaa katse myös ilmaiskierroksiin. Wildz nimittäin nakuttaa uusille tallettajille ilmaiskierroksia peräti 200 kappaletta:\nRekisteröitymispäivä: 25 ilmaispyöräytystä peliin Book of Dead\n1. päivä: 25 ilmaispyöräytystä peliin Starburst\n2. päivä: 25 ilmaispyöräytystä peliin Eastern Emeralds\n3. päivä: 25 ilmaispyöräytystä peliin Fire Joker\n4. päivä: 25 ilmaispyöräytystä peliin Gonzo’s Quest\n5. päivä: 25 ilmaispyöräytystä peliin Vikings go Berzerk\n6. päivä: 25 ilmaispyöräytystä peliin Reactoonz\n7. päivä: 25 ilmaispyöräytystä peliin Twin Spin\nIlmaiskierrostarjonta Wildzilla on jotakin mykistävää. Saat kokea kokonaisuudessaan kahdeksan vuorokauden aikana nopean läpileikkauksen joihinkin alan suurimpiin ja puhuttavimpiin hitteihin. Niin NetEnt ja Play’n GO kuin Quickspin ja Yggdrasilkin tulevat näiden spinnien avulla tutuiksi!\nEt tarvitse bonuskoodia lunastaaksesi Wildz Casinon tervetuliaisbonuksen.\nWildzin tervetuliaisbonuksen säännöt ja ehdot ovat aivan käsittämättömän kreisit. Jos jollakin kasinolla haluat joskus pelata, niin tämä kasino todella kannattaa nostaa hyvin korkealle potentiaalisten tapausten listakärkeä!\nKierrätysvaatimus on Wildzilta lunastetulle bonusosuudelle ainoastaan 35-kertainen. Mikäli siis tuikkaat saitille vaikkapa 100 euroa, saat palkkioksi 100 euroa bonusrahaa ja 3500 euron verran kierrätettävää. Ehto kuulostaa jo tällaisenaan hyödyntämisen väärtiltä, mutta tilannepa vain paranee ja villiintyy entisestään: bonus on nimittäin kauttaaltaan non-sticky ja forfeitable. Suomeksi sanottuna tämä tarkoittaa sitä, että pelaajan ei tarvitse kierrätellä lainkaan, mikäli voitto pamahtaa tilille jo ennen bonussummalle siirtymistä. Pelaat siis aina ensin oikealla rahallasi, ja vasta sen mahdollisesti hävittyäsi joudut kierrättelemään bonustasi. Voiton osuessa kohdalle voi koskemattoman bonuksen siis heittää mäkeen niin tahtoessaan!\nReilut ehdot jatkuvat Wildzilla loppuun saakka. Ilmaiskierrosten voitot pitää niin ikään kierrättää vain 35-kertaisesti, ja maksimipanos bonuksella on mukavat 5 euroa tai korkeintaan 50 senttiä yksittäistä panostuslinjaa kohden. Tervetuliaisbonuksen saa käpäliinsä vähintään 10 euron talletuksella, ja kierrätellä saa kokonaiset 60 vuorokautta ennen kuin bonus vanhenee ja kuoritaan tililtä pois.\nWildz Casinon edeltäjä tuli tunnetuksi suositusta onnenpyörästään ja tasojärjestelmästään, eikä uutukainen ole tietenkään halunnut jäädä isoveljensä varjoon. Myös Wildzilla on tasojärjestelmä, jonka niin sanottua etenemispalkkia (engl. progress bar) täytetään pelatessa kaiken aikaa. Kun uusi taso sitten tulee täyteen, annetaan pelaajalle palkkioksi ilmaiskierroksia. Sivuston kehittyneen sisäisen järjestelmän ansiosta ilmaiskierrokset maksetaan vieläpä useimmiten peleihin, joita pelaajan on tilastoitu pelaavan eniten.\nWildzin toinen erikoisuus on Spinback-niminen toiminto, joka palkitsee pelaajia yhdellä ilmaiskierroksella aina silloin, kun he ovat joutuneet katsomaan 5 peräkkäistä kierrosta ilman ainuttakaan voittoa. Toistaiseksi järjestelmä on käytössä vain Book of Dead -pelissä, mutta uskomme, että konseptia tullaan jossain vaiheessa laajentamaan.\nMikäli pelaaja keskittää pelinsä Wildzille, saattavat vähitellen aueta niin sanotun Loalty-klubin ovet. Tuolloin eniten slotteja rullailevat pääsevät nauttimaan jopa 20 %:n käteispalautuksista, joiden myötä on mahdollista saada viidesosa nettotappioista takaisin kierrätysvapaana käteisenä.\nWildz suomalaisille pelaajille\nWildz on maltalainen nettikasino, joka toimii luotettavalla Maltan peliviranomaisen myöntämällä lisenssillä. MGA-lisenssin myötä voitot kasinolta ovat kotimaan asukeille verovapaita kuin hengitettävä ulkoilma. Tokikaan emme voi tosin olla varmoja, vaikka hallitus kaikessa viisaudessaan jossain vaiheessa keksisi hengitysveronkin kiusaksemme, mutta tämä nyt on jo aivan toinen asia.\nWildz on käännetty erinomaiselle suomen kielelle, joten tulkille ei turhaan tarvitse maksaa sen enempää bonusehtojen kuin asiakaspalvelunkaan vuoksi.\nNettikasinolle pelivalikoima on yhtä tärkeä asia kuin mitä kaupalle vaikkapa hedelmävalikoima. Pelaajat maksavat aina paitsi mahdollisuudesta voittaa, myös mahdollisuudesta pelata suosikkipelejään.\nPeliautomaatteja Wildz tarjoaa runsaasti – yli 1000 kappaletta. Wildz tahtoo pitää laadun korkeana, jonka vuoksi pelien määrä ei nouse yli 2000 niin kuin monilla muilla kasinoilla. Tämän laatunäkökulman voi todeta jo pelintarjoajien listaakin silmäilemällä: ELK Studios, NetEnt, Microgaming, Play’n GO, Quickspin, Red Tiger, Yggdrasil ja Thunderkick kertovat yhdessä omanlaistaan tarinaa.\nTuuli humisee Wildzin livekasinolla. Valittavana on vain muutama blackjack ja ruletti NetEnt Liven valikoimista. Tältä puolelta oletamme jatkossa suuria kohennuksia!\nWildz on modernina kasinona rakennettu alusta alkaen mobiiliyhteensopivaksi. Kaikki sivuston ominaisuudet toimivat aivan yhtä lailla kännyköissä ja tableteissa kuin tietokoneissa ja läppäreissäkin.\nRahojen talletus ja voittojen kotiutus\nWildzilla tallettaminen onnistuu lukuisin eri keinoin. Trustly, Skrill, Neteller, Siru Mobile, Zimpler, Paysafecard, Visa ja Mastecard esimerkiksi käyvät kaikki rahansiirtoihin. Kotiutusten kanssa voisi meno olla tosin nopeampaakin, sillä verovapaat voitot tulevat tilille toisinaan vasta päivän tai parin jälkeen nostopyynnöstä.\nKasinokavereiden kokemuksia Wildzista\nKasinokaverit Pasi, Topi, Roope ja Börje viettivät kesää Pasin mökillä grillaten ja kylmiä virvokkeita nauttien.\n”On se vaan ihanaa olla kesällä ulkona parhaiden ystäviensä kanssa!” Topi hehkutti. ”Vielä kun saa tässä pyöritellä kyrsää grillissä ja katsella kuinka laineet iskee rantaan.”\n”Onhan tässä kai puolensa”, Roope mietiskeli pyöritellen peukaloitaan. ”Ainoa vain, että tylsäähän täällä on kuin pihatöissä!”\n”Bah, innevånare…” Börje vaikeroi. ”Kaupunkilaiset ja niiden nopea elämä… Eivät osaa pysähtyä!”\n”Pysähtymisestä puheen ollen…” kännykkää selaava Pasi aktivoitui. ”Nyt löytyi netistä jotakin pysäyttävää! Meinaan Wildz-niminen kasino julkaistiin juuri!”\nTopi, Roope ja Börjekin kaivoivat nettilaitteensa esiin.\n”Huh, mikä bonus!” Börje sanoi melkein pyörtyen. ”Minäpäs taidan tästä vetäytyä omaan rauhaan…”\n”Mä loin juuri tilin tänne!” Topi huudahti. ”Lähdenkin tästä itsekin sisälle. On vähän liian kuuma ja noi hyttysetkin on riesana…”\n”Täähän on pakko tsekata! Aivan mahtava paikka!” Roopekin pauhasi pupillit suurina. ”Mutta toi sun makkara taisi juuri kärtsääntyä, Topi!”\nKasinokaverit innostuivat Wildzista valtavazti. Lähde sinäkin oikopäätä nappaamaan mahtavat ensitalletusbonukset!


KyIF haki Turusta ansaitun pelivoiton ja alemman jatkosarjan selvän johtopaikan 19-22 (7-10) - KyIF Käsipallo\nKyIF haki Turusta ansaitun pelivoiton ja alemman jatkosarjan selvän johtopaikan 19-22 (7-10)\nLähtötilanne otteluun oli vähintäänkin jännittävä. KyIF, BK-46 ja ÅIFK taistelivat kaikki paikasta ylemmässä jatkosarjassa. Kaksi ottelua ÅIFK – KyIF ja BK-46 – Atlas käytiin samaan aikaan Turussa ja Karjaalla. KyIF:in kannalta joukkue hoiti oman puolensa hyvin: voitto kotiin luvuin 19-22 mutta KyIF olisi tarvinnut Atlaksen voiton saavuttaakseen paikan ylemmässä jatkosarjassa. BK-46 oli valitettavasti vahvempi, ottaen kotivoiton 28-24.\nOttelu alkoi vahvasti, KyIF lähti nopeasti karkumatkalle ja kun ensimmäistä puoliaikaa oli pelattu reilu 10 min, KyIF johti 2-6. ÅIFK lähti Amanda Saleniuksen johdolla kuromaan eroa umpeen, mutta KyIF:n etumatka oli tauolle mentäessä vielä kolme maalia. Toisella puoliajalla ÅIFK pääsi tasoihin, kun peliaikaa oli enää viisi minuuttia, mutta KyIF oli vahvempi ja vei ottelun lopulta 19-22.\nOttelun tärkeys vaikutti ylimääräisellä jännittämisellä molempien joukkueiden hyökkäyspeliin. Onnistuneita viimeistelyjä haittasi myös molempien joukkueiden erinomainen maalivahtipeli. KyIF:n maalissa ensimmäisen puoliajan hyvin torjunut Isabella ”Bella” Paganus ja Lähi-Tapiolan yhden tähden ansainnut, toisen puoliajan torjunut Suvi Erhovaara, muodostivat saumattoman yhteispelin KyIF:n erinomaisen puolustuksen kanssa. Joukkueessa oli 7 maalintekijää, joista Ingrid ”Inkku” Degerth ansaitsi kaksi tähteä. Vaikka vastustaja ajoittain piti Inkkua erikoisvartioinnissa, hän onnistui maalinteossa seitsemän kertaa.\nKyIF:in maalitekijät: Ingrid Degerth 7, Jessi Laasio 5, Felicia Grönholm 3, Elin Männikkö 2, Matina Keserci 2, Susanna Arvekari 2, Johanna Degerth 1


StudioTee: Tällainen olen\nVoimakas, mutta herkkä. Romanttinen, mutta myös itsenäinen. Kaikkensa antava, mutta myös tarvittaessa kova. Koko sydämestään rakastava, mutta kykenevä lähtemään taakseen katsomatta, jos tilanne sitä vaatii. Tunteilla elävä, jalat kuitenkin tiukasti maassa. Kuin tämä upea Patrizio Buannen laulu, jonka sanat kertonevat loput.


Liikevaihto kasvoi 35% - Taloussanomat - Ilta-Sanomat\nJulkaistu: 15.4.2004 15:26\nTallennusohjelmistojen markkinajohtaja EMC Corporationin liikevaihto nousi 35 prosenttia tammi-maaliskuussa edellisvuoden vastaavasta jaksosta. Samalla yhtiön voitto hyppäsi jyrkästi ylöspäin 35 miljoonasta dollarista 140 miljoonaan dollariin.\n1,87 miljardiin dollariin kiivennyttä liikevaihtoa vauhditti asiakasyritysten teknologiasijoitusten kasvaminen, sanoi EMC. Osakekohtainen voitto nousi kahdesta sentistä kuuteen senttiin. Yhdysvaltojen Massaschusettsissa päämajaansa pitävä EMC odottaa hyvän tahdin jatkuvan myös vuoden toisella neljänneksellä. Se ennustaa liikevaihdon nousevan yli 1,95 miljardiin dollariin ja osakekohtaisen voiton olevan noin kahdeksan senttiä.\nEMC ostaa Legaton 1,3 miljardilla\nMaailman kolmanneksi suurin tallenusjärjestelmien valmistaja EMC Corp. kertoi ostavansa tallennusohjelmistoja valmistavan Legato Systemsin. 1, 3 Miljardin dollarin arvoinen kauppa toteutetaan osakevaihtona\nDell Computer Corporation ja EMC Corporation ovat laajentaneet viisivuotista, miljardiluokan strategista kumppanuuttaan kahdella vuodella. Alkuperäinen sopimus allekirjoitettiin lokakuussa 2001 ja sitä laajennetaan nyt vuoden 2008 joulukuun loppuun saakka.\nMaailman tallennuslaitemarkkinat osoittivat surkeasti sujuneen vuoden jälkeen yllättävää piristymistä loka-joulukuussa ja koko vuoden kutistuminen jäi 15 prosenttiin odotetun 21 prosentin asemesta. Loka-joulukuussa tallennuslaitteiden myynti kasvoi 12 prosenttia heinä-syyskuusta 5,4 miljardiin dollariin.\nIt-ala veti USA:n pörssejä\nSuurista amerikkalaisyhtiöistä pörsseissä pärjäsivät viime vuonna parhaiten it-alojen yritykset. Yahoo, Intel ja Nextel korottivat eniten kurssejaan markkina-arvoltaan yli 25 miljardin dollarin yhtiöiden sarjassa. Kymmenestä parhaiten menestyneestä seitsemän oli it-yhtiöitä.\nEMC Corporation on saanut päätökseen yrityskaupan, jolla virtuaalipalvelimiin erikoistunut VMware siirtyy osaksi yhtä maailman suurimmista tallennusjärjestelmien toimittajista. EMC maksaa ohjelmistoyrityksestä 625 miljoonaa dollaria.\nTallennusratkaisuja toimittava EMC Corporation kasvatti neljännellä neljänneksellä liikevaihtoaan edellisvuodesta 25 prosenttia 1,86 miljardiin dollariin. Neljännen vartin nettotulos oli 220 miljoonaa dollaria. EMC:n tulosta paransivat yrityskaupoilla hankittujen Documentum- ja LEGATO-ohjelmistotalojen ennätystulokset.\nTallennusratkaisuissa keskenään kilpailevat EMC Corporation ja IBM Corporation ovat sopineet keskinäisestä tietojenvaihdosta, jotta EMC:n tallennusjärjestelmiä voidaan helpommin käyttää IBM:n suurkoneissa.\nTallennusratkaisuja kehittävä EMC Corporation ostaa Documentum Inc:n 1,7 miljardin dollarin arvoisella osakevaihdolla. Documentumin omistajat saavat 2,175 EMC:n osaketta yhdellä Documentumin osakkeella.\nTallennustuotteita kehittävä yhtiö EMC Corporation ostaa palvelinohjelmistoja kehittävän WMware Inc:n noin 635 miljoonalla käteisdollarilla. Kyseessä on EMC:n jo kolmas suuri yritysosto kuluvana vuonna.\nMuistijärjestelmien johtava toimittaja EMC Corporation ilmoitti maanantaina Hopkintonissa, Massachusettsissa, että Mike Ruettgersin kolmivuotinen jakso yhtiön kokopäiväisenä, toimeenpanevana hallituksen puheenjohtajana päättyy ja hänestä tulee ei-toimeenpaneva puheenjohtaja.


Hyasinttiprojekti: Hyötö loppumetreillä - Oma PIHA\nHyasinttiprojekti: Hyötö loppumetreillä\nOma Piha –lehden hyasinttiprojekti on vihdoin siinä vaiheessa, että toinen kukista jätetään värittymään ikkunalaudalle huoneenlämpöön.\nSyksyn mittaan on lehden toimituksessa seurattu kahden hyasintin sipulin kehittymistä. Sipulien kasvussa on ollut selvä ero, sillä violetista sipulista näkyy vasta reilun sentin korkuinen lehtikäärö. Valkoisesta sipulista nuppu sen sijaan on kasvanut kokonaan esiin, ja tällä viikolla valkoinen hyasintti jätetäänkin toimituksen ikkunalaudalle, jossa sen vihertymistä on mielenkiintoista seurata.\nUseimmat sipulikasveista hyödetään pimeässä. Monesti puhutaan valon tärkeästä roolista, mutta myös pimeä aika on usealle kasville elintärkeä. Jos esimerkiksi hyasinttia kasvatettaisiin valossa ja lämpimässä, se ei lainkaan kukkisi. Toisille lajeillea kuten esimerkiksi joulutähdellä, kukintaan säätelee vuorokauden valoisan ajan pituus.\nPimeässä kasvit eivät kuitenkaan kykene yhteyttämään. Niin hyödettävien hyasinttien kuin kellarissa itäneiden perunoiden versot ovat valkeita, koska yhteyttämisessä tarvittavaa klorofylliä ei yleensä muodostu, kun kasveja kasvatetaan pimeässä. Nimenomaan klorofylli eli lehtivihreä antaa kasveille niiden vihreän värin.\nHyasinttien värittymisessä kuluu yleensä muutamia päiviä. Samalla lehtikäärön sisällä oleva varsi kasvaa pituutta ja lehtien keskeltä tulee esille nuppu. Valkoisen sipulin kukintaa voi odotella parin viikon kuluttua. Violetti sipuli viedään jatkamaan kasvuaan pimeään.


Hondalta uusi streetfighter-malli CB650F | Uutiset | Motouutiset\nEtusivu Uutiset Hondalta uusi streetfighter-malli CB650F\nTiistai 5.11.2013 11:25\nHonda julkisti eilen uuden nuorille suunnatun nakupyörän streetfighter-luokkaan. Neljä sylinteriä, moottori tuunattu väännön puolelle ja hyvin balansoitu alusta sekä ABS optiona. Siinä peruseväät.\nNelisylinterinen CB-sarja sai alkunsa jo 1969 legendaarisesta CB750:stä. Viime vuosina yleinen trendi on ollut isommissa moottoreissa keskisarjassakin, mutta Honda on ottanut toisen suunnan ja tarjoaa keskiluokkaan kaikentyyppiseen ajeluun sopivan mallin.\nCB650F on CB600 Hornetin seuraaja, mutta täysin uusi versio, siinä ei ole edeltäjänsä kanssa yhtään yhteistä osaa. Pyörä on siis upouusi, ja sen kehittelystä on ollut vastuussa Hondalla nuorten insinöörien tiimi. Projektista vastuussa ollut Teishiro Goto kertoo, että pyörä on helppo ajettava sekä mutkatiellä että kaupungissa. Hänen mielestään se on urheilullinen, mutta tinkimätön elämätapapyörä. 650F on suunnattu nuorisolle.\nVääntöä ja myös potkua\nPyörän moottori on tätä päivää: kaksi yläpuolista nokka-akselia ja sen vääntö on viritetty matalille ja keskikierroksille, erityisesti alle 4000 rpm. Potkua alkaa sitten löytyä yli 6000 rpm:n. Suunnittelutiimi halusi huipputehon punaisen rajoille ja reipasta kiihtyvyyttä heti lähdössä. Taloudellisuuden nimissä pienikulutuksinen kruisailu valtatienopeuksilla oli myös tavoitteena.\nMoottori myös näyttää hyvältä, se on ulkoisesti yhtenäinen. Se on sijoitettu varsin eteen rungossa tavoitteena optimaalinen painonjako. Kaksoiskehtorunko on viritetty jäykäksi.\nTakaiskunvaimennin on kiinni suoraan takahaarukassa ja sovitettu 41 mm teleskooppietupään kanssa.\n320 mm tuplalevyt edessä ja yksi 240 mm levy takana takaavat pysähtyvyyden varsinkin optiona hankittavan ABS:n kanssa.\nPyörän saa 35 kW:n eli 47 hevosvoiman versionakin, jolloin siihen kuuluu automaattisesti ABS:t mukaan. Normaalia huipputehoa nestejäähdytteinen rivinelikko tarjoilee kuitenkin 64 kW eli 86 hevosvoimaa 11 000 kierroksella minuutissa. Huppuvääntö 63 Nm puolestaan löytyy 8000 rpm:llä.\nPolttoainetankki vetää 17,3 litraa ja valmistaja lupaa sen riittävän noin 350 km ennen seuraavaa tankkausta. Pyörässä on kuusilovinen vaihdelaatikko.\nPyörä painaa nesteineen 206 kiloa, ABS-versio 2 kg enemmän. Akseliväli on 1450 mm.


Pikkujoulukausi näkyy rattijuopumustilastoissa piikkinä - Dräger tietää ajokuntosi ja varmistaa turvallisuuden - ePressi\nPikkujoulukausi näkyy rattijuopumustilastoissa piikkinä - Dräger tietää ajokuntosi ja varmistaa turvallisuuden\nPikkujoulukausi on aluillaan ja valitettavasti tämäkin aikajakso näkyy poliisin rattijuopumus tilastoissa huomattavana piikkinä, kuten vaikkapa Juhannus kesän juhla-aikana. Poliisi valvookin nyt liikennettä tehostetusti, ja myös ensi viikonloppuna on luvassa paljon ratsioita. Liukkaiden kelien ja pimeyden lisäksi, alkoholin nauttimin lisää merkittävästi onnettomuusriskiä liikenteessä. Drägerin uusi alkotesteri 3820 voi parhaassa tapauksessa olla elämää pelastava hankinta heti, ja sopii vaikkapa joululahjaksi tärkeälle ihmiselle.\nKeväällä 2016 Dräger esitteli uuden Dräger Alcotest 3820 alkotesterin, joka edustaa sekä ominaisuuksiltaan että ulkonäöltään alan ehdotonta kärkeä. Hintatasoltaan uusi Alcotest 3820 on edeltäjäänsäkin edullisempi mahdollistaen yhä useammalle laadukkaan alkotesterin hankkimisen. Alcotest 3820 on ehdoton hitti loppuvuoden juhlasesonkiin ja laadukas lahja, jota saaja varmasti arvostaa pitkään.\nLaite on käyttövalmis lähes välittömästi. Mittauslämpötila-alue on -5 °C..+50 °C. Kompaktin muotoilunsa ansiosta Alcotest 3820 mahtuu housuntaskuun. Siksi puhallusnäytteen voi ottaa huomaamattomasti koska tahansa.\nAlcotest 3820 valmistetaan Saksassa ja se täyttää korkeimmat laatustandardit. Laitteen säännöllinen kalibrointi takaa, että mittaustekniikka pysyy tarkkana pitkään. Dräger on ollut uloshengitysilman alkoholipitoisuutta mittaavien laitteiden globaali markkinajohtaja ja toimittaja ammattilaisille jo yli 60 vuoden ajan. Jatkuva tekninen kehitystyö on tehnyt Alcotest 3820 -alkometristä verrattoman nopean ja luotettavan.\nKoko: 0,06 MB Tyyppi: jpg Resoluutio: 620x300


Ensin minun piti kirjoittaa hieno, iso, pitkä, laaja postaus siitä miten on vuosi mennyt. Kuten yhteenveto. Mitä tapahtunut ja miksi. Sitten sain mahdottoman ketutuskohtauksen mikä on jatkunut kolmesta asti ja ei, siihen loppui into. Siksi tämä vuoden viimeinen postaus on sellainen missä kerron siitä mitä olen itsestäni ja ympäristöstäni oppinut. Liittyen niin hevosiin kun elämäänkin. Opin tänä vuonna itsestäni etten pysty olemaan täydellinen. Kukaan ei pysty. Minulla oli kuitenkin pala täydellisyyttä. Maailman rakkain Lurppa. Se oli pala sitä minun täydellisyyttäni. Pala sitä missä uskoin siihen että minusta tulee vielä jotain. Pala sitä mikä valoi uskoa. Vaikka Lurppa ei fyysisesti ole enää minun luona, se usko minuun on sisälläni. Se kertoi minulle sen ettei täydellisyyttä ole. Muut eivät näe Lurppaa täydellisenä. Koska heille se ei ollut täydellinen. Minulle se oli. Lurpan lähtiessä pois, opin, että en pysty olemaan täydellinen. Aina minusta, niin ihmisenä kuin ratsastajanakin,\nTosiaan vuosi 2011 lähenee loppuaan. Vielä on ainakin tämän lisäksi tulossa yksi postaus, josta on luvassa melkoinen. En tiedä vielä onko se lyhyt vai pitkä, mutta ei se mitään, tiedän että sen tulen kirjoittamaan :) Mutta koska vuosi lähenee loppuaan, on aika nyt pitää viimeinen mahdollinen lukija-arvonta! Kaikki pitivät jouluarvontoja, ei hätää, nyt on luvassa uuden vuoden arvonta. Palkinto ei ehkä ole maailman huimin, mutta ei sitä ole pakko lunastaa. Palkintona tällä kertaa hieno valkoinen "bling bling" raippa! Arvontaan osallistuminen on helppoa, mutta valitettavasti siihenkin tarvitaan jotain. Tällä kertaa sinun pitää valita vuoden paras postaus ja perustella (muutama sana, tai pidemmin, oman mielen mukaan) miksi juuri se. Eli kommentoi tähän seuraavat asiat: 1. Nimesi / nimimerkkisi + sähköpostiosoitteesi, mihin voin mahdollisen voiton osuessa ottaa yhteyttä 2. Vuoden paras postaus. Miksi juuri se? 3. Parannus ehdotuksia tai muuta palautetta. Myös muu kommentt\nValmennuksen saldo: viisi onnistunutta stoppia, mutta super hevonen\nSiinäpä meni sekin valmennus! PUH, olipas mielenkiintoista. Ihan järjettömän kiva päästä pitkästä aikaa kunnon valmennukseen. Vauhtia ja tilanteita riitti, välillä oli kuski hukassa ja tuli kieltoja, mutta pääpiirteitesti olen todella ylpeä herrasta joka sai paljon kehuja. On kuulemma tullut nyt paremmaksi, hienoa hienoa! Korostaen tietenkin että tällä kertaa vauhtia oli.. (pahoittelen kuvia, kaapattu videolta!) hoho.. Tosiaan ilmoitin heti alkuun Pikelle että on ollut hieman taukoa ja sen kyllä näki.. Verkassa Pyry tuntui vielä ihan kivalta ja rennolta, hieman reippaalta. Mutta herranen aika kun alotettiin kavaletti ympyrällä, hevonen sekos ihan täysin! Toisen kavaletin jälkeen lähti ihan lapasesta, mentii sellasta neliä hetki, pari pukkia ja sit seinään stoppi.. Hoho, voi toista ku toisella oli kivaa. Mentiin ensin ympyrällä kavaletteja siis molempiin suuntiin ja pikku hiljaa parani ja alkoi kuuntelemaan. Edelleen tuli hirveellä halulla kohti kavalettia, eli piti aina vähän olla t\nTänään pääsee pitkästä aikaa hyppäämään! Eli tosiaan kello 18 on Piken estevalmennus, saapi nähdä miten tuo herra käyttäytyy. Sunnuntaina ja Maanantaina kävin ratsastamassa koulua kentällä, oli tosi mielenkiintosta ja kivaa. Sunnuntaina Pyrde toimi tosi tosi hienosti! Harjoteltiin sunnuntaina vastalaukkaa ja laukanvaihtoja. Vaihdot onnistui tosi hyvin oikealta vasempaan kierrokseen, mutta toinen oli vaikeampaa. vaihtoi tosi helposti ristilaukalle ja teki sellainen pompun ja lähti vaihdon jälkeen puskeen eteen päin. Harjoitusta harjoitusta.. Maanantaina taas hieman rennommin, ihan perus askellajit ja muutama vaihto harjoitukseksi. Tiistain ja Keskiviikon äiti liikutti kun ite olin töissä ja eilen oltiin Riihimäellä moikkaamassa ex-pomoa. Ja tänään tosiaan valmennus! Nyt sitten alan tekemään ensi vuoden tavoitesuunnitelmaa, kisa- ja valmennussuunnitelmaa siis. Katsotaas millaianen siitä tulee, voin sitten esitellä sitä teille ;) Tähän loppuun esittelen ei hevosasioihin liittyvät asiat,\nOikeastaan ei ole kummoisempaa postaamista omalta hevosrintamalta, mitä nyt Molla rokotettiin ja raspattiin tänään ja Jalli katsoi samalla sen etujalan. Ja hyviä uutisia! Nyt voi pikkuhiljaa alkaa hyppäämään pieniä ja siitä sitten edetä! JES! Nyt ensin vain hieman mahaa pois ennen kun laitetaan edes pikkuesteitä, niin päätettiin. Ja koska nyt suunnittelin omankin aikani paremmin, niin eiköhän tässä kohta jo pääse oikein treenaamaan! Joten kohta alkaa taas tulee treenipostauksia, jo on aikakin kun vuosi kohta vaihtuu! Mutta tosiaan ajattelin ottaa puheeksi aina ja ikuisesti puhuttavan aiheen Kallis vai Halpa. Voiko edullinen olla hyvää, kannattaako satsata? Tässä nyt muutama omakohtainen kokemus missä itse olen säästänyt ja missä taas ostanut mieluusti kalliimmat tai ns. laadukkaammat. Suitset Tässä kohtaa voin ihan kylmästi mainita ettei merkillä ole väliä. Tietenkin jos ostaa heti kalliimmat suitset on laatu takuulla jo pehmeämpää, mutta kokemuksen syvällä rintaäänellä voin sanoa et\nPakko heti sanoa että upea haaste, minkä teen mielelläni. Haastein sain blogeilta Zlatograd's life ja Eerika ja Rampe , kiitos paljon näin kivasta haasteesta. Monta kertaa olen tämänkin sanonut, mutta sanotaan vielä kerran. Eli yritän kertoa mahdollisimman selkeästi asiat, mutta teksti saattaa olla paikoitellen hieman sekavaa, pahoittelen! Hevosen omistaminen on aina tarkoittanut minulle suurta vastuuta. Pienempänä tiesin jo että jos / kun saan hevosen, joudun tekemään kaksin käsin hommia sen eteen. Ja niin todellakin on ollut. Ja tällä siis todellakin tarkoitan sitä että olen joutunut tekemään töitä maksaakseni ja päästäkseni siihen pisteeseen missä nyt olen. Pienempänä juoksin talutustunneilla taluttamassa, autoin aloittelijoita, tein talleja jne. Vastuun siis olen aina kantanut, vaikka joskus tuntuukin että repsahtaa. Totaalinen vastuu tuli viimeistään oman tallin myötä ja sen myöden olen jopa alkanut tuntemaan itseäni paremmin hevosenomistajana. Olen joissain asioissa hyvi\nOn siis tullut mieletön määrä haasteita, joten tässä nyt yritin tehdä kaikki haasteet. Ennen sitä pikaiset kuulumiset. Tiistaina, 6.12., oltiin Merjalla kisoissa. Pilvi meni Pyryllä 70 cm ja meni uusintaan asti hyvin, kunnes herra otti astetta suuremman hypyn ja Pilvin petti tasapaino ja tipahti. Ensi kerralla sitten uusiksi! Itse menin 90 cm ja mies oli uskomaton! Hyppäsi hienosti, mutta tyhmä virhe itsellä tuli uusinnassa ja tippui yksi. Muuten tosi tosi hieno mies! Treenaamaan pitäisi päästä enempi mutta on vain niiiiin kova kiire kokoajan! huoh.. Yritän keritä taas kovasti valmennuksiin, eiköhän tämä tästä hiljalleen. Ja sitten haasteisiin, lyhimmät ensin! Haaste 1 - Kuvahaaste Tästä haasteesta kiitos Milla lle! 1. Aukaise neljäs tiedostokansio, jossa säilytät kuviasi. 2. Aukaise kansion neljäs kuva ja julkaise se blogissasi. 3. "Selitä" kuva. 4. Haasta kolme muuta bloggaajaa. Kuvassa siis Äiti ja Pyry Merjalla kisoissa syksyllä. Äiti ei ollut kertaakaan Pyryllä\nNot just in the end, but also a new beginning\nJos voisin kertoa teille miksi on ollut taukoa takuulla ymmärtäisitte. Tai tottahan toki voin kertoa! Mutta alkuun kiitän jokaista joka on minulle haasteen lähettänyt. Älkää pelätkö, teen ne mahdollisimman pian, kunhan saan motivaationi tähän hommaa taas kohdilleen. Niinkuin varmaan joku huomaa, on tämä kirjoittaminen jo pidemmän aikaa ollut hyvin harvaa ja vähä sisältöistä. Siihen on toki paljon syitä, kuten kuvien puute, videoiden puute tms. Juttua kyllä riittäisi, valmennuksissa ja kisoissa olen käynyt (kisoissa tuli muuten 80 cm jaettu 1.sija ja 90 cm 2. sija, hyvä Pyrde!), hevosia hoitanut kun olen ehtinyt. Mutta niinkuin moni ymmärtää motivaatio on aivan nollassa. Nyt on syksy, mikä tietenkin hieman laskee mielialaa. Ollaan kuukauden päästä joulussa ja lunta ei näy eikä kuulu. Motivaationi lähde on kuitenkin laskenut jo ennen tätä masentavaa syksyä ja kaamosta. Ennen kun sanon mitään tarkemmin, haluan painottaa: en ole lopettamassa bloggaamista, en ratsastamista enkä hevosten ka\nTosiaan, tässä mennään.. Kun olisi vielä ollut valmennus ennen rokotusta niin ei. Järjetön flunssa iski kuumeen kera ja en sitten päässyt. En myöskään ole ehtinyt vastailla kysymyksiin, mutta nyt kun tulee hieman hiljaisempaa hetkeksi niin lupaan mahdollisimman pian vastailla niihin, ja lisääkin saa esittää! Joku kyseli kuvakilpailusta. Tosiaan, ikäväkseni joudun ilmoittamaan etten tee erillistä postausta tuloksista. Voittajalle olen laittanut sähköpostia palkinnosta ja odottelen vastausta. Valitettavasti tällä kertaa näin. Voittajaksi kuitenkin selvisi jabassa rennosti nukkuileva hevonen, joten kuvan voi vielä vilkaista äänestys postauksesta! :) Ja sitten lisää kuvaaihetta. Tosiaan vuosi lähenee jälleen loppuaan, joten olen sitten taas hieman aikaisemmassa vaiheessa jo alkanut selailemaan vuoden kuva satoa. Tänä vuonna kuvasin VÄHÄN ja lisäksi tällä hetkellä kamera rikki, joten.. Noh, toivottavasti saan pian kuntoon. Tässä teille kuitenkin ensimakua mollamaija.netin tulevista vuoden\nKiiitos kaikille kysyjille, tässä teille mehukkaat vastaukset! Kuinka kauan olet ratsastanut? Olen ratsastanut oikeastaan koko ikäni jos niin voi sanoa. Aktiivisemmin valmentautumaan ja kilpailemaan olen alkanut paljon myöhemmin, niitä vuosia taitaa olla tällä hetkellä takana jopa 6 vuotta? Joten melko vähän vielä on ollut tätä matkaa. Mitkä ovat tavoitteesi Pyryn kanssa? Pyryn tavoitteet ovat suokkien kansallisissa luokissa, lajissa kun lajissa. Siitä kuinka kauan siihen menee en tiedä. Eniten tavoittelen kenttäratsastuksessa etenemistä, mutta myös muut lajit kiinnostavat. Ensi kauden tavoitteeksi laitan alue Helppo B radoilta hyviä prosentteja, 90-100 cm luokkia läpi ja Tuttaria / suomenhevosten helppoa. Joten katsotaan mihin päästään. Onko sinulla koskaan lopahtanut kiinnostus ratsastukseen? Tosi hyvä kysymys mielestäni! Tämä on vähän kyllä ja ei. Joskus motivaatio tuntuu olevan niiiiin matalalla ettei tekisi mieli mennä talliin ja ratsastaa, toisinaan taas tekisi mieli homm\nJa nyt en puhu viinasta, vaan KLIPPAUKSESTA! Vihdoin ja viimein sain aikaiseksi klipata hepat. Sekin tosin venyi iltaan ja kun aamulla (eli tänä aamuna) oli töitä klo 5.30-12 ja lisäksi laivalle työporukalla lähtö klo 14.30, voitte olettaa että eilinen klippaus oli melko raskasta ja nyt kyllä väsyttää ja on KIIRE! Mutta halusin kuitenkin teille tämä postauksen tehdä, joten ei enää muttia vaan luette ja kerrotte tietenkin mielipiteen jos niin vain jaksatte tehdä :) Eli tosiaan aloitetaan vaikka klipperin esittelystä. Yllä näette siis oikein hienon (kännykkä laatuisen, oi oskari, tule kuntoon..) kuvan. Koneena minulla on siis johdollinen Lister Star klipperi, jonka ostin Horzesta vuosi sitten. Kaikille klipperistä haaveileville, suosittelen ! Osaamattomuus korvaantuu laadulla, tulee upeaa jälkeä vaikkei klippaaja asiaa loppupeleissä hirveästi osaisikaan. Eli oikein loistava peli minulle. Hintaa on sen n. 400 euroa, eli ei mikään järjettömän kalliskaan ja maksaa itsensä nopeasti takai\nNyt on taas aika Kysymyspostauksen ja kerro mielipiteesi!\nKommentoikaahan uutta ulkoasua, mitä pidätte? Nyt on tosiaan aika kysymyspostauksen ! Pursuan niin paljon postausideoita, että pitää hieman viilentää tunteita ja pitää tämmöinen perinteinen tähän väliin.. Nyt siis kaikki upeat lukijat kysymään jos joku kysymys tulee mieleen. Haluan PAAAAALJON kysymyksiä, niitä siis esille nyt ;) Ja tietenkin kertokaa tuosta Lurpan ja minun kuvasta, onko teidän mielestä hassun näköinen tuon värisenä? Ajattelin teettää muutamia paperiversioita, olisi tunnelmallisia seepiana ja mustavalkoisena, mutta näyttääkö huonolta?\nTarina rakkaudesta joka ei ikinä kuole Karats, lurppa, lörpötti, pörppä, luppakorva, rätti.. Kaikkina ihanina persooninaan. Jos tässä maanpäällisessä elämässä meille on suotu yksi rakkaus, voin sanoa että rakkauteni on taivaissa. Pilven reunalla katsomassa minun maallista elämääni. Odottaen kunnes jonain päivänä liityn uudelleen oman kermankeltaisen luppakorvani seuraan. Minulla on aika tarkka tieto Lurpan historiasta. Ainoastaan kaistale siinä vaiheessa kun herra muutti Latviasta Ruotsiin ennen vuotta 2006 on hieman hämärien peitossa. Yleistä kummastusta herättänyt luppakorva oli suoranaisesti tapaturmallisesti tullut miehelle. Varsana (hyvin voimakasluontoisena orina) oli ottanut yhteen toisten lajitovereidensa kanssa ja lopputuloksena korvasta pala pois ja muutamia hampaitakin jäi tappelussa maahan. Tämä sattui siis Latviassa. Latviasta Lurppa muutti Ruotsiin ja sieltä 2006 vuonna ruunattiin ja tuotiin Ahvenanmaalle ratsastuskouluun. Siellä Lurppa sai suurimman osan koulutukses\nTämä postaus on pitänyt tehdä jo aikaisemmin, mutta koska ei ole ikinä ollut aikaa / resursseja / kuvia tai muutakaan kiinnostusta, päätin tehdä sen nytten kun on jotain niistä. Ensinnäkin, tämä on varmaan yksi turhimmista (kertokaas te, onko?) postauksista, mutta ainakin on verkkolettiohje sitten samassa ;) Joten nyt sitten vain nauttimaan, vaikkei verkon tekeminen olekaan niin vaikeaa kun lettien! Nämä kuvat otettu siis Chevaluxin koulukisojen aamuna, yleensä en laita blingejä, mutta nyt nekin tuli niin saatte niistäkin kuvat. Kuvat kuvattu puhelimella joten laaduntakausta ei ole. Ja sommittelukin melko.. hemaiseva ;) Hommahan lähtee käyntiin siitä mitä tarvitaan. Eli tarvitaan kilokaupalla vetroline-selvitysainetta. Ehdottomasti parasta, vaikka onkin hintavampaa kun muut. Suosittelen, takuu selvitys, muttei kannata päivittäisessä käytössä (niinkun ei varmaan muutkaan selvitysaineet). Tekee selväksi millaisen vain takkukasan ;) Sitten tarvitaan harja. Ennen harjasin piikkisualla (h\nVaikkei kyseinen biisi mitenkään sovikkaan tilanteeseen, tuo lause kuitenkin kiteyttää melko hyvin meikän sanoman. Pahoittelisin tätä taukoa, mutta puolustaudun sanomalla että olen aivan hakoteillä. Tuntuu niin hankalalta kaikki! Mikään ei onnistu, kaikki on hieman sekaisin ja tuntuu että nyt ollaan kaivon pohjalla. Ei, kaikki on hyvin, elän onnellisesti, motivaatio kohdallaan, mutta fiilis, missä se on? Tosiaan käytiin Pyryn kanssa hyppäämässä 9.10. seuraestekisoissa Melkkilässä. Kisat menivät surkeasti. Pienemmässä luokassa en saanut lähestymisiä kohdalleen ja isommalla Pyry kielsi.. Se ei IKINÄ kiellä kisoissa. Huoh. Se oli muutenkin ihan omituinen, laiska mutta samalla reipas, en päässyt rytmiin jos sitä edes oli missään vaiheessa. Torstaina oli estevalmennus. Ja se meni aivan täydellisesti. Vain yksi huono rata, muuten kaikki oli aivan nappiin. Kuitenkin nyt puhuin suuni puhtaaksi Pikelle. En ollut tyytyväinen, tuntui että jumitettiin. Totuushan sieltä tuli. Kylmä fakta on se et\nErikoispostaus nro 6: Mieleenpainuvimmat kilpailumatkat / hetket\nJatketaan taas erikoispostauksilla, kun minulta nyt näitä ideoita pulppuaa! Tosiaan yhtenä kauniimpana, ei sentään näin sateisena päivänä, mieleen tuli mieleenpainuvimpia kilpailumatkoja ja hetkiä. Alunperin idea lähti kun keskusteltiin Lurpan ja minun vahvasta ystävyydestä, jolloin muistin kaikkia hauskoja juttuja. Nyt kerään tähän kisamatkojen TOP5 hetket ja tunnelmat. Aina yksi hetki, voi olla samastakin kilpailusta, joten älkää hämääntykö. Ja että saadaan tähän se TOP5 tunnelma, aloitetaan totta kai viidennestä ja edetään kohti ensimmäistä! 5. Aulangon seuraestekilpailut 2010, Hessin Lempi Tämä nyt on yksi niistä joiden muisto ei niinkään ole hyvä, mutta ainakin mieleenpainuva. Tosiaan silloin kun Lepa oli itsellä ylläpidossa, lähdettiin kisoihin Aulankoon. Upeasti meni kisat, Mollan osalta. Molla ja Pilvi voittivat molemmat luokat mihin osallistuivat. Itse osallistuin Lepan kanssa kahteen luokkaan. Pienempi luokka meni hyvin uusintaan asti, jossa tuli yksi esteen ohitus kun


Iikka ”Ike” Kangasniemi #4 – Ryan Lasch vol. 2 | sivu 5 | Jatkoajan keskustelupalsta\nIikka ”Ike” Kangasniemi #4 – Ryan Lasch vol. 2\nViestiketju osiossa 'Pelicans' , aloittajana Wilson47, 25.09.2016 klo 10.19.\n25.10.2016 klo 10.25\nMiksi päähän oli lainausmerkeissä? Vaikka ei se taklaus ollutkaan, niin tuskin sitä kukaan kiistää, että se ei olisi päähän osunut. Vai menikö multa ohi joku "hyvä" leuka?\nEn ole käynyt Pelicansin harjoituksissa, joten en ole varma osumakohdasta. Jos olet nähnyt, että päähän osui niin kai se sitten osui? Carsonin tapauksessa osui päähän... Siitä ei kai kukaan ole eri mieltä, kun näkyy videolta aika hyvin...\nThe Hockey Handbook, 25.10.2016 klo 10.25\n25.10.2016 klo 10.28\nThe Hockey Handbook kirjoitti: ↑\nEn ole käynyt Pelicansin harjoituksissa, joten en ole varma osumakohdasta. Jos olet nähnyt, että päähän osui niin kai se sitten osui?\nAa, tää oli just se muka hauska vitsi. Brett Carson ei meidän harjoituksissa ole, niin en osaa sanoa hänen päähän taklauksistaan mitään. Toivottavasti on kaikki lepralaiset kunnossa.\nIkaros, 25.10.2016 klo 10.28\n25.10.2016 klo 10.29\nEihän sitä koskaan tiedä vaikka olisikin taklattu "päähän". Huippujoukkueiden harjoituksissa kuitenkin mennään ihan tosissaan...\nIhan hauska vitsi, jos Carsonin "vahingon" seurauksena ei olisi ollut aivovamma.\nRaúl, 25.10.2016 klo 10.29\n25.10.2016 klo 11.04\nEiköhän tuossa viritelty miinaa treeneissä tapahtuneeseen äxidenttiin...\nLKKK, 25.10.2016 klo 11.04\n25.10.2016 klo 13.38\nMiinahan oli jätetty selvästi maan päälle, joten ei sen havaitsemisessa vaikeuksia ollut. Kaikissa tilanteissa ne miinat eivät vain ole niin hauskoja, kuin asettaja luulee.\nMutta onpas kiva nähdä taas Siikonen ja Kangasniemi yhdessä. Toivottavasti Carson ei pilannut tämän kaverin kautta, vaan homma jatkuisi samalla rohkeudella ja tehokkuudella kuin aiemminkin.\nRaúl, 25.10.2016 klo 13.38\n25.10.2016 klo 14.10\nToivottavasti Iikka on nyt oppinut ettei kannata hankkia aivotärähdyksiä vaikka kukaan ei kupoliin taklaisikaan.\nTodella hienoa nähdä Iikka taas kokoonpanossa.\nJari66, 25.10.2016 klo 14.10\n14.11.2016 klo 13.41\nNyt pitää aloittaa Iikansuojelutalkoot. Kun Iikka palaa joskus kehiin, niin muiden pitää huolehtia siitä, että häneen ei koske enää kukaan. Vähän samantapaista suojelua, mitä esimerkiksi Connor McDavid saa Edmontonissa. On taklaus sitten puhdas tai ei, niin se pitää kuitata heti.\nShejbal, 14.11.2016 klo 13.41\n14.11.2016 klo 14.41\nMike Siklenka puolustukseen ja Semir Ben-Amur hyökkäykseen nykyisten tueksi. Siinä sitten vaihdellaan pelikieltojamppoja mutta työrauha säilyy:)\nKuitti ja lanaus ovat yhdessä työrauhan synonyymi.\nfirsov, 14.11.2016 klo 14.41\n14.11.2016 klo 14.48\nA.Tyrväinen - Siikonen - Kangasniemi\nTällähän tuo hoituisi. Miettisivät vastustajat kaksi kertaa ennen kuin tekevät mitään tyhmää ja pelillisestikin tuo ketju voisi olla toimiva.\nAnkkakaani, 14.11.2016 klo 14.48\n16.11.2016 klo 21.54\nEi varmaan kenelläkään ole tietoa, onko Iikka nyt aivotärähdyksen/päävamman takia sivussa vai tuliko viimeisimmän osuman aiheuttama vamma lopulta alemmas? Alkaa olla ylipäätään koko uran jatkokin pian vaakalaudalla, jos vaarallisia osumia tulee päähän tähän tahtiin. Nyt tarvittaisiin Iikalle n. 20 cm:n korokkeet luistimiin tai sitten kokovartalohaarniska. Pelkästään pää ei yksinään jaksa kuitenkaan retkahtamatta kantaa ylimääräistä suojaa. Sairasloman pituudesta ei ole taidettu antaa missään vaiheessa edes minkäänlaista arviota? Kuten ei Sopasenkaan kohdalla.\nBrett, 16.11.2016 klo 21.54\n16.11.2016 klo 22.22\nSairasloman pituudesta ei ole taidettu antaa missään vaiheessa edes minkäänlaista arviota?\nMatikainen taisi puhua muutamasta viikosta? Voin toki olla väärässäkin.\nMastokaupunki, 16.11.2016 klo 22.22\n03.12.2016 klo 14.22\nNyt pitää aloittaa Iikansuojelutalkoot. Kun Iikka palaa joskus kehiin, niin muiden pitää huolehtia siitä, että häneen ei koske enää kukaan.\nNo niin. Tänään talkoot käyntiin.\nShejbal, 03.12.2016 klo 14.22\n05.12.2016 klo 09.54\nPositiivista, että Iikka oli heti johtava pelaaja loukkaantumisen jälkeen. Aivotärähdyksen jälkeen meni pari ekaa peliä ihmetellessä, mutta nyt oli heti tasollaan. Ja tämä taso on aivan eri, kuin suurimmalla osalla liigakiekkoilijoista.\nKiva oli lauantaina verrata Aaltosta ja Kangasniemeä keskenään, kun samassa kaukalossa pelasivat. Meillä on parempi.\nShejbal, 05.12.2016 klo 09.54\n05.12.2016 klo 11.16\nVaikka vertailu on turhaa,niin itekin vertailin Hodgman/Aaltonen-kaksikkoa.. Niin paljon samankaltaisuutta hyvässä ja pahassa.\nIikka on jo tällä hetkellä turkoosin hyökkäyksen vaarallisin pelaaja.\nPuupaavola, 05.12.2016 klo 11.16\n05.12.2016 klo 22.12\nUskallan väittää, että Iikka on koko liigan mittapuulla top.3 hyökkääjä ja paremmalla pelisilmällä varustettua ei Liigasta löydy. On se kova!\nHockey-65, 05.12.2016 klo 22.12\n21.01.2017 klo 18.24\nTällä kaudella vetää yli 30 pinnaa joka Iikka\nbastor, 21.01.2017 klo 18.24\n21.01.2017 klo 18.30\nbastor kirjoitti: ↑\nYli ppg ja pelannut 30 ottelua. Hattu päästä, todella kova pelimies teillä.\nRibals, 21.01.2017 klo 18.30\n21.01.2017 klo 23.44\nIikka on painanut astetta hiljaisemman jakson jälkeen taas kaasun lattiaan. Paistaa oikein halu saada kiekkoa ja ratkaista pelejä. Huikea kaveri!\nDrewiske, 21.01.2017 klo 23.44\n21.01.2017 klo 23.46\nTyyliin ainut Iikka liigassa mut eipä siinä. Anti mennä vaan.\nchauron, 21.01.2017 klo 23.46\n21.01.2017 klo 23.49\nKohtalaisen hyvän perinnön saitte Bluesilta. Hetken, kun Pelicans-HIFK matsia katteli (pätkissä) nii aina oli Iikka pahan teossa.\nByyri, 21.01.2017 klo 23.49\n04.02.2017 klo 19.48\nVielä kun oppisi syöttämään ja laukomaan, niin NHL olisi realismia.\nJopa yllättävän hyvin tulee pisteitä, vaikka syöttö- ja laukaisutaito on aika kehnolla tolalla. Liike ja kiekonkäsittely eivät taas ole tästä maailmasta.\nShejbal, 04.02.2017 klo 19.48\n04.02.2017 klo 21.10\nKyllä Iikka syöttää osaa, mutta ei nuo puukädet mitään laineita ole. Näkee kentän todella hyvin ja aika harva tässä liigassa pystyy antamaan samanlaisia syöttöjä kuin Kangasniemi, mutta tosiaan kun se vaatisi maailmanluokan viimeistelytaitoa vastaanottajalta, niin maalit jää tekemättä.\nDirac, 04.02.2017 klo 21.10\n05.02.2017 klo 01.01\nDirac kirjoitti: ↑\nAikalailla samoilla linjoilla. Itse asiassa kaikki osa-alueet on kaverilla kunnossa; pelinäkemys, luistelu, syöttö, ja myös laukaus, vaikka se ei ole kovin luja.\nFyysisyys toki jonkinlainen ongelma, mutta sillekin asialle on salilla saatavissa parannusta.\nNyt juuri ei ole ollut ihan parhaimmillaan, mutta huippukauttaan pelaa, Ja hyvää kevättä odottelen Iikalta ehdottomasti jos pysyy terveenä.\nHenriq, 05.02.2017 klo 01.01\n05.02.2017 klo 15.11\nHenriq kirjoitti: ↑\nEilenhän Iikka oli varmaan joukkueen ahkerin taklaaja. Jakeli muistaakseni toisessa erässä muutaman kovan pommin samassa vaihdossa, taklattavat eivät toki ole moksiskaan pienen koon takia, mutta ainakin yritystä ja meininkiä on.\nBileTooth, 05.02.2017 klo 15.11\n05.02.2017 klo 15.29\nJoo jos eilisen perusteella pitää johtopäätöksiä vetää, niin A.Tyrväiset ja Vartiaiset on ihan lampaita Iikan rinnalla\nDrea, 05.02.2017 klo 15.29


Honda CBR 1100 XX Super Blackbird 1 100 cm³ 2006 - Raahe - Moottoripyörä - Nettimoto\nTodella hieno kuntoinen ja vähän ajettu, huippu suosittu Tupla-X. Suomipyörä ja täydellisellä huoltokirjalla. 3-laukulla ja kulutusosat OK. Tästä loistava matkakumppani jolla on vielä monta reissua tekemättä. Myös joustavalla rahoituksella jopa ilman käsirahaa, KK-erä alkaen 79€ ja pyörä heti omiin nimiin.\nMittarilukema 47 790 km\nTodella hieno kuntoinen ja vähän ajettu, huippu suosittu Tupla-X.\nSuomipyörä ja täydellisellä huoltokirjalla.\n3-laukulla ja kulutusosat OK.\nTästä loistava matkakumppani jolla on vielä monta reissua tekemättä.\nMyös joustavalla rahoituksella jopa ilman käsirahaa, KK-erä alkaen 79€ ja pyörä heti omiin nimiin.\nNettimoto ID 2242840


POP Pankki ennustaa työllisyyden kasvun hiipuvan – verkkouutiset.fi\nHeikki Jantunen | 12.06.2019 | 10:05\nTyöllistettäviä työttömiä ei pankin mukaan ole enää kovin paljon, ja talouskasvukin hidastuu.\nSuomen talouden kasvu hidastuu POP Pankin ennusteen mukaan viime vuodesta selvästi, ja työllisyyden kasvu on pankin mukaan tulossa tiensä päähän.\nPankki ennustaa bruttokansantuotteen kasvavan tänä vuonna vain 1,4 prosenttia. Työllisyyden kasvu ja työttömyyden lasku ovat pankin mukaan hidastuneet selvästi alkuvuodesta, osin jopa pysähtyneet.\n– Kyse on luultavasti siitä, että työllistettäviä työttömiä ei ole enää kovin paljon. Hyvät työllistymisedellytykset omaavat henkilöt ovat jo työllistyneet noususuhdanteen aikana, johtaja Timo Hulkko POP Pankki -ryhmästä toteaa tiedotteessa.\nAvoimien työpaikkojen määrä on edelleen kasvanut voimakkaasti ja avoimia työpaikkoja on tarjolla ympäri maata. Ongelmana Hulkon mukaan kuitenkin on se, ettei saatavilla oleva työvoima vastaa työnantajien tarpeita.\n– Talouskasvun hidastuminen heikentää loppuvuodesta myös työvoiman kysyntää. Arviomme mukaan työllisyys ei juuri enää kasvakaan ennustetulla talouden kasvuvauhdilla, Hulkko kertoo.\nTyöttömyysasteen POP pankki ennustaa laskevan tänä vuonna 6,4 prosenttiin ja ensi vuonna 6,2 prosenttiin. Työttömien määrää vähentää kuitenkin ennen kaikkea vain ikääntyminen, kun työttömiä eläköityy.\nEnsi vuonna BKT:n kasvu on ennusteen mukaan 1,5 prosenttia, jos kansainvälinen talous kehittyy kohtuullisesti. Tosin maailmantalouden näkymät ovat pankin mukaan varsin sumuisia.\n– Tulojen kasvusta huolimatta kulutuksen kasvu ei ole nopeutunut. Viime vuosien velkaantumisen jälkeen kotitalouksien säästäminen on nyt kasvanut lisätulojen myötä, Hulkko toteaa.\nAsuntolainakorkojen Hulkko arvioi pysyvän negatiivisena ja nollassa vielä varsin pitkään.


Mazda CX-30 - muotovalio hamuaa Qashqain apajille - Article - Nettiauto\nNettiauto › Mazda › Articles › Mazda CX-30 - muotovalio hamuaa Qashqain apajille\nUusi Mazda CX-30 on uuden vuoden 2019 alkupuoliskolla markkinoille tulleen Mazda3:n korotettu citymaasturi tai crossover-malli. Auto on tarjolla sekä etu- että nelivetoisena.\nMoottoriksi CX-30 on tarjolla kaksi Skyactiv-periaatteiden mukaan tehtyä kaksilitraista vapaasti hengittävää bensiinimoottoria. Niistä tutumpi on Skyactiv-G, jonka on ollut myynnissä muissa Mazdan malleissa useamman vuoden. Moottorin ominaisuuksia on hiottu ja nyt ilmoitettu teholukema on 122-hevosvoimaa ja 213 newtonmetrin maksimivääntö. Koeajossa oleva CX-30 on varustettu tällä moottorilla.\nToinen vaihtoehto on täysin uusi ja odotettu ihmebensiinimoottori Skyactiv-X, jonka ominaisuuksia on kuvattu dieselmäisiksi: vahvaa vääntöä alakierroksilla ja jopa kolmosella alkavia kulutuslukemia. CX-30:n nokalla manuaalivaihteisena Skyactiv-X:n luvattu keskikulutuslukema on 4,6 litraa sadalla.\nKatso linkistä Mazdan koeajovideo Nettiauton YouTubesta.\nMuotoiluun on satsattu\nMazda on panostanut vuodesta 2012 erityisen paljon muotoiluun ja fiilikseen. Se on pelkästään järkevää, sillä ulkonäkö ratkaisee nykyään paljon auton myynnin menestyksessä. Jos ulkonäkö ja fiilis ei iske, on turha toivoa, että kaupat syntyisi. Vaihtoehtoja on niin paljon, että omaa silmää miellyttävä menopeli löytyy varmasti. Ei ole syytä tyytyä vähempään.\nVuonna 2012 Mazda toi markkinoille ensimmäisen sukupolven CX-5 linjoissa Kodo-muotoilun ja on sen jälkeen esitellyt liudan eri kokoisia autoja, jotka ovat muovattu samojen yksinkertaisuutta korostavien “Less is more” -periaatteiden mukaisesti.\nVuonna 2019 Mazda toi markkinoille uuden Mazda3:n myötä Kodo-muotoilun uuden ns. toisen sukupolven. CX-30 noudattaa näitä linjoja.\nAsialliset mutta ei väljät tilat\nMazda CX-30 ei ole sisarmalli Mazda3:n tapaan erityisen väljän tuntuinen sisätiloiltaan. Edessä tila riittää isokokoisella kuskille hyvin, mutta avariksi tiloja ei voi sanoa. Sisällä on pikemminkin napakka ja tumman sisustuksen myötä sporttinen tunnelma.\nPitkän kuskin taakse mahtuu istumaan pitkäjalkainen, mutta väljää ei sielläkään ole. Auto sopii neljälle aikuisella tai kahdelle aikuisella ja kolmelle lapselle. Tosin kolmea isoa lastenistuinta ei monen muun perheauton tapaa saa aseteltua vierekkäin.\nTavaratila on selkeän muotoinen ja tarjoaa ihan asialliset 430 litraa. Laajennus tapahtuu kääntämällä takaselkänojat alas.\nOhjaamon suunnitteluun satsattu erityisen paljon\nMazda CX-30 on “perinyt” ohjaamon Mazda3:lta, ja hyvä niin, sillä ohjaamon suunnitteluun on panostettu erityisen paljon. Muodot ja linjat on tehty niin, että ne tukevat mahdollisimman hyvin näkyvyyttä ulos. Tavoitteena on mahdollisimman rento ja turvallinen ajokokemus.\nOhjaamo on myös minimalistisen suunnittelun myötä erittäin tyylikäs ja helppokäyttöinen. Tähän kun lisätään korkeatasoiset materiaalit, voi todeta, että harvoin on tullut vastaan näin tasokasta ohjaamoa perusperheautossa. Ajoasennosta saa erinomaisen hyvien säätövarojen ansiosta. Pitkä kuljettaja kaipaisi lisää reisitukea, mutta muuten palaset ovat ohjaamossa hyvin paikoillaan ja kuski sekä matkustajat viihtyvät.\nTarkka ja erinomainen auto ajaa\nAjossa Mazda CX-30 jatkaa Mazda3:ta tutulla dynaamisen ja tunnokkaan ajettavuuden tiellä. Uusi Mazda3 on mielestäni yksi kautta aikojen parhaista Mazdoista ajaa, jos jätämme ulkopuolelle erikoisautot ja keskitymme perusperheautoihin.\nVerrattuna Mazda3:een Mazda CX-30 on hieman mukavampi, sillä isommat pyörät tuovat aavistuksen enemmän pehmeyttä ajamiseen. Silti voi sanoa, että jos kaipaa pienemmän keskiluokan crossoveria, jossa on todella tunnokas ja tarkka ajettavuus, kannattaa suunnata Mazda-liikkeeseen. Alusta on napakka ja sporttinen, joidenkin mielestä jopa pintakova, ja ohjaus on äärimmäisen tarkka ja tunnokas. Auto kulkee myös kuin lähes itsestään suoraan, joka tuo rentoutta maantieajoon.\nSkyactiv-G liikuttaa huomaamattomasti toimivan kuusilovisen automaattivaihteiston kaverina CX-30:tä kevyesti, mutta voimavarojen rajallisuus ilmenee ääritilanteissa, kuten maantieajon ohituksissa. Toki ohi pääsee ja auto liikkuu hyvin, mutta moottoria pitää tuolloin kiusata äärimmilleen. Reserviä ei ole tarjolla, joten se ken kaipaa enemmän voimaa ja tehoa, valitsee CX-30:n voimanlähteeksi Skyactiv-X:n.\nMazda CX-30 M Hybrid Skyactiv-G Luxury AT\nErittäin laadukas ja hyvin suunniteltu ohjaamo\nEtuistuimen tarjoama reisituki pitkäjalkaisille\nMoottorin voimavarat varauksin\nMoottori: 4-sylinterinen, 2,0-litrainen bensiinimoottori\nTeho: 122 hv @ 6000 rpm\nVääntö: 213 Nm @ 4000 rpm\nHuiput: 186 km/h\nKiihtyvyys 0-100 km/h: 11,2 s.\nMitat (pit/lev/kork): 4395 mm/1795 mm/1544 mm\nOmamassa: 1409 kg\nKoeajoauton hinta: 27 990 euroa (Vision-varustelulla)\nFor sale - Mazda CX-30\nMazda CX-30 (2.0) , Undriven\nMazda CX-30 (2.0) , 24 tkm


Menikö suhde solmuun? Lue parisuhdeterapeuttien parhaat vinkit! | Anna.fi\nJoulun parhaat kirjalahjavinkit – näitä kirjoja kirjailijat suosittelevat\nMatka ulkomaille edessä – milloin kannattaa ottaa hepatiitti A- ja hepatiitti B -rokote?\nMarkettien suklaakonvehdit makutestissä: voiton vei ei-liian-makea, tasapainoinen konvehtirasia\nJoulukalenterin luukku 13: vinkit tuoksujen käyttöön + arvonta\nPäivän horoskooppi keskiviikko 13.12.\nNäistä horoskooppimerkeistä sinun kannattaa ottaa oppia tullaksesi onnellisemmaksi\nMenikö suhde solmuun? Lue parisuhdeterapeuttien parhaat vinkit!\n17.12.2014 Teksti: Anna.fi\nKesken jääneitä riitoja, väärinymmärrystä ja seksin pihtaamista. Jos kuulostaa tutulta, kaipaat varmasti hyviä neuvoja. Pariterapeutit kertovat sen kaikkein toimivimman vinkkinsä.\nÄlä iske vyön alle\nKiinnitän vastaanotollani usein huomiota siihen, miten epäkunnioittavasti ihmiset puhuvat toisilleen. Silloin kysyn pareilta: ”Puhuisitteko noin ystävälle?” Se herättelee. Parisuhteessa lipsutaan helposti siihen, että puhutaan toiselle epäystävällisesti. Kunnioitus on kokenut arjessa tai menneiden loukkausten jälkeen inflaation. Loukkaava puhetapa voi olla myös opittu vanhemmilta tai ystäviltä.\nOmaa puolisoa pitää kohdella vähintään yhtä hyvin kuin parasta ystävää. Ystävä saa meiltä arvostusta ja kunnioitusta. Hänen kanssaan jaksetaan myös tsempata ja miettiä, miksi ystävä tekee tai tuntee tietyllä tavalla. Vaikka emme aina edes ymmärtäisi häntä, ainakin yritämme. Puolison kohdalla ajatellaan helposti, että töitä ei tarvitse tehdä niin paljon.\nOman puolison pehmeät kohdat tunnetaan yleensä hyvin. Siksi vyön alle iskeminen riidoissa on herkässä. Ystävää emme kohtele samalla tavalla. Ja vaikka joskus iskisimme ystävää vyön alle, pyytäisimme häneltä hetken päästä anteeksi ja tilanne selvitettäisiin. Puolison kanssa taas asiat lakaistaan usein maton alle. Ajatellaan, että kun on yhteinen ruokakunta, saa sanoa aika pahastikin.\nYstäville myös varataan aikaa. Vaikka emme näkisi heitä hetkeen, molemminpuoliset kuulumiset päivitetään säännöllisesti. Puolison kanssa päivittäminen voi unohtua, vaikka jakaa saman huushollin. Moni pari ajaa tässä karille. Kun ei enää tiedä, mitä toiselle kuuluu, voi hetken päästä käydä niin, että huomaakin elävänsä ihan eri elämää kuin oma puoliso.\nMirka Paavilainen, psykologi, psykoterapeutti, seksuaalineuvoja, Tampere\nMonesti puolisot alkavat pitkässä parisuhteessa muistuttaa toisiaan ja puhua toistensa puolesta tyyliin me mennään tai me tehdään. On meidän ystävät ja meidän harrastukset. Unohtuu, että oikeasti meitä on kaksi erillistä ihmistä. Kaiken huipuksi ostetaan identtiset tuulipuvut ja sitten ihmetellään, miksi illasta toiseen nökötetään vierekkäin sohvalla tv:n ääressä. Mutta ei suhinapuvuissa saa seksiä. Samanlaisuus tappaa kipinän.\nKun pariskunta tapaa ensi kerran, parin välillä on luontainen vetovoima. Sitten aikaa kuluu ja toinen tulee tutummaksi ja tutummaksi. Puolisot hiovat toinen toistaan samaan muottiin. Naiseuden ja mieheyden rajat alkavat hävitä. Samalla seksuaalinen jännite pienenee.\nVetovoiman voi saada takaisin panostamalla omaan erillisyyteensä. On hyvä, että on omia menoja, kavereita ja harrastuksia. Kannattaa myös huolehtia omasta hyvinvoinnistaan ja naiseudestaan. Anna myös tilaa puolison miehisyydelle. Jos mies haluaa esimerkiksi kantaa laukkusi, anna hänen tehdä se.\nViisaus on siinä, että ulkoisilla asioilla voi vaikuttaa sisäiseen olemukseensa. Jos sinulle tulee naisellinen olo kiharoista, väkerrä ne ainakin kerran viikossa. Jos kodin kaunistaminen tekee hyvän olon, varaa siihen aikaa. Kun itse voi hyvin, on annettavaa myös toiselle.\nJoskus suhteelle tekee hyvää, että otetaan fyysistä etäisyyttä. Voi pitää taukoa toisesta ja vaikka lähteä lomalle yksin. Etäsuhteissa ei tätä ongelmaa ole. Pari viettää aina laatuaikaa.\nAnu Kinnunen, seksuaaliterapeutti, Helsinki\nSuhdesolmun saa auki vain, jos on valmis katsomaan peiliin. Parisuhteen parantaminen vaatii ennen kaikkea sitä, että suostuu katsomaan itseään rehellisesti. Usein tämä on tulee yllätyksenä. Luullaan, että parisuhdetta analysoimalla päästään ongelman ytimeen. Ihmiset unohtavat itsensä ja oman käytöksensä erittelyn. On tavallista, että toiselta kysytään: ”Mikä nyt mättää?” Omasta pahasta olosta ei osata kertoa. Avautuminen on pelottavaa, koska silloin päästää toisen ihmisen lähelle. Avoimuus on kuitenkin ainoa tie ulos pattitilanteesta.\nRiidoissa on yleensä kaksi totuutta. Koska jokaisella on oma historiansa, koemme asiat eri tavalla. Jos riidat jäävät aina kesken, se kertoo siitä, että kumpikaan ei ymmärrä toisen kokemusmaailmaa. Pari pitää yllä kilpailuasetelmaa. Toisen totuutta kannattaa oppia ymmärtämään. Kokeile ensi kerralla sanoa riitatilanteessa puolisollesi: ”Haluan ymmärtää sinua. Kerro lisää, miksi tunnet noin.”\nKun itsestään oppii lisää, voi myös muuttua. Toista ei voi muuttaa, mutta itseään voi. Esimerkiksi mököttäminen voi olla lapsena opittu selviytymisen malli riidoissa. Kun ymmärtää kopioivansa parisuhteen riidoissa vaikkapa riitoja äidin kanssa, mököttämisestä on mahdollisuus päästä irti.\nTeija-Liisa Ranta, parisuhde- ja seksuaaliterapeutti, Helsinki\nÄkkiä taas seksiä\nJos seksi jostain syystä epäonnistuu, kannattaa uusi tilaisuus järjestää mahdollisimman pian. Asiaa ei kannata jäädä hautomaan, muutoin vaarana on se, että lataus kasvaa seuraavalla kerralla liian suureksi. Vastaanotolleni tulee pareja, jotka ovat eläneet jo useita vuosia ilman seksiä.\nPahimmillaan kotiin kehittyy seksiallergia. Puolisot alkavat vältellä tilanteita, joissa seksi ylipäätään olisi mahdollista. Kun illalla on aika mennä nukkumaan, toinen meneekin tietokoneelle ja toinen keksii vielä kotitöitä. Pattitilanne alkaa aueta vasta, kun toinen tajuaa, että olet hänen puolellaan. Että hyväksyt hänet sellaisena kuin hän on. Kerro se hänelle.\nOlen huomannut, että vaikka pari olisi ollut yhdessä pitkään, puolisot eivät tunne toistensa seksuaalisia mieltymyksiä. Erityisesti miehet avautuvat usein hitaasti. Vaikka olisi töissä esimies, itseään saattaa olla vaikea ilmaista puolisolleen.\nKaksi kolmesta parista joutuu tekemään töitä hyvän seksin eteen. Molemmilla puolisoilla on vastuu omien tunteiden ja tarpeiden esille tuomisessa. Seksistä pitää puhua. Voi kysyä toiselta esimerkiksi yhdynnän aikana: ”Miltä tämä tuntuu? Tulinko liian aikaisin?” Molempien tarpeet pitää huomioida, se on lähtökohta.\nSanon aina asiakkailleni, että seksi on samanlaista kuin lenkkeily: sen aloittaminen on työlästä, mutta kun vauhtiin pääsee, se helpottuu. Rutiinin synnyttyä voi alkaa hienosäätää. Voi miettiä, tekeekö tänään lyhyemmän vai pidemmän lenkin tai mitä varusteita olisi kiva kokeilla. Säännöllisyys ja lukumääräisesti useammat seksihetket antavat paremman mahdollisuuden nautintoon kuin harvat laatuseksiyritykset.\nKimmo Panula, seksuaaliterapeutti, Lappeenranta\nParisuhteen ongelmiin liittyy lähes aina väärinymmärrystä. On tavallista, että emme kysy suoraan puolisolta hämmentävästä asiasta vaan tulkitsemme ja vedämme omat johtopäätöksemme. Tulkinnat ja arvaukset ovat vaarallisia. Pahimmillaan väärinymmärryskierre vie pariskunnan vihollisasemiin. Omasta itsestä ei jaeta enää mitään. Viestintä on vain selviämistä: Kumpi tekee ruoan? Kumpi hakee lapset?\nToisinaan parit tulevat vastaanotolle peläten pahinta: puoliso suunnittelee varmaan eroa. Erokorttia on ehkä käytetty aseena riidassa. Kun asiasta puhutaan, selviää, että kumpikaan ei halua erota. Koska molemmat ovat pelänneet niin paljon jätetyksi tulemista, epävarmuus on värittänyt kaikkea, mitä on kuullut toisen sanovan. Kumpikin on kuullut piikkejä ja syytöksiä sielläkin, missä niitä ei ole ollut. Kumpikaan ei ole kysynyt enää pitkään aikaan toiselta suoraan, mitä tämä ajattelee ja kokee.\nTilanteesta pääsee ulos, kun pyrkii näkemään, mitä puolison ja minun välillä oikeasti tapahtuu. Lopeta myös yleistävä ja syyttävä sinä-puhe: ”Sä et koskaan…” tai ”Sä aina… ” Keskity sen sijaan kuunteluun ja minä-puheeseen: ”Musta tuntuu…” Vähitellen vihollisasetelma purkautuu.\nKun tuntee toista riittävästi, väärinkäsitykselle tai mielikuvitukselle ei jää sijaa. Siksi kannattaa kertoa toiselle päivittäin omat kuulumisensa ja olla myös itse kiinnostunut kuulemaan toisen päivän tapahtumista. Kun esimerkiksi tietää, että toinen on kovilla töissä, ymmärtää, miksi hän ei toteuta kaikkia toiveita kotona. Silloin ei myöskään tulkitse toisen huoliryppyjä väärin.\nHeli Pruuki, johtava perheneuvoja, pari- ja seksuaaliterapeutti, Nurmijärvi\nTeksti: Kaisa Pastila\nNämä reseptit ovat Suomen suosituimpia\nSaimi Hoyer kertoo luottovaatteistaan: Kymmenen huonolaatuisen sijaan ostan yhden laadukkaan


Diplomatian ABC | Diplomatian ABC\nTässä blogissa avataan diplomatian kielessä käytettyjen sanojen historiaa ja taustoja kuvien, kaskujen sekä kertomusten kera. Blogissa pyritään avaamaan muutaman sanan tausta viikossa. Anekdootit ja kevyemmät heitot nykykäytännöistä ovat pääosin kirjoittajan keräämiä tai kokemia. Tätä diplomaattista ABC:ta päivitetään jatkuvasti. Ehdotukset uusista sanoista tai niihin liittyvistä anekdooteista tai jotakin muuta diplomatian sanontoihin tai käytäntöihin liittyen voi lähettää sähköpostiosoitteella stefan.lindstrom@formin.fi\nTässä diplomaattisessa ABC:ssa selostetaan jokapäiväisessä diplomatiassa usein käytettyjen sanojen merkitystä sekä kuvaillaan osin niiden taustaa ja historiaa. Mukana on myös kuvia ja käytännön esimerkkejä. Pyrkimyksenä on häilyttää salamyhkäisyys sanontojen taustalta sekä kertoa hieman enemmän näiden sanojen ja sanontojen käytännön merkityksestä ja joskus myös historiasta. Internetin tulo on muuttanut myös diplomatian kommunikaatiota hyvinkin radikaalisti, minkä takia useita tässä ABC:ssa olevia kommunikaatiomuotoja tai ilmaisuja ei ole enää jokapäiväisessä käytössä, jos ollenkaan. Kuitenkin niiden osaaminen ja niiden merkityksen ymmärtäminen on hyvin relevanttia ja tärkeää, sillä ne saattavat hyvinkin nopeasti olla edessä jossakin asemamaassa joka noudattaa perinteisempää diplomaattista viestintää tai keskusteluissa vanhemman kollegan kanssa. Perinteisistä muodoista diplomatiasta on myös hyötyä silloin kun hallinnollisesti, uskonnollisesti, poliittisesti tai kulturellisti toisistaan jyrkästi poikkeavat maat hoitavat keskinäisiä suhteita. Koskaan ei voi olla liian kohtelias tai huomaavainen, mutta törkeä käytös muistetaan aina.\nDiplomaattista ABC:ta kirjoittaessa on käytetty useita erilaisia lähteitä. Jotkut tässä esiintyvistä sanojen selvityksistä on poimittu Ulkoministeriön ja suurlähetystöjen omilta kotisivuilta, jotkut wikipediasta, tietyt määritelmät EU:n omasta perussanakirjasta ja jotkut muiden maiden ulkoministeriöiden sivustoista. Suurin osa sanaselvityksistä on muokattu, lyhennelty tai muuten vain kirjoitettu uuteen muotoon jotta ne vastaisivat tässä esitettyä yhteistä muotoa. Sanojen tarkoitus on tarkistettu muutamien senioridiplomaattien kanssa, jotta ne parhaimmalla mahdollisella tavalla vastaisivat todellisuutta. Kuvat ovat lähinnä ulkoministeriön arkistoista tai jokapäiväisestä toiminnasta. Anekdootit ja kevyemmät heitot nykykäytännöistä ovat pääosin kirjoittajan keräämiä tai kokemia. Tätä diplomaattista ABC:ta päivitetään jatkuvasti. Kirjoittajana toimii pääasiallisesti lähetystöneuvos Stefan Lindström joka tällä hetkellä palvelee Suomen Portugalin suurlähetystössä.\nDiplomaattinen kielenkäyttö →


Lonkan nivelrikko on viheliäinen mutta yleinen sairaus - SuPer verkkolehti\nEtusivu / Hyvinvointi / Terveys / Lonkan nivelrikko on viheliäinen mutta yleinen sairaus\nLonkan nivelrikko on viheliäinen mutta yleinen sairaus\nSitä helposti konkkaa, kun kolottaa lonkkaa. Onko aamulla vaikea nousta tuolista tai jomottaako nivusessa kävelylenkin jälkeen? Tai puhisuttaako sukkien laitto, kun ei vaan meinaa taipua? Kyse voi olla lonkan nivelrikosta, se on yleinen vaiva yli viisikymppisillä.\nLonkka on pallonivel, jossa tapahtuu paljon erisuuntaisia liikkeitä, kuten koukistusta, ojennusta, loitonnusta ja lähennystä. Kuva: Mostphotos\nLonkan nivelrikko koskee (sananmukaisesti) koko niveltä, muutokset ilmenevät niin nivelrustossa, luussa kuin nivelkalvossakin. Sairaus etenee vuosien aikana sitä mukaa, kun kollageenin hajoaminen kiihtyy. Rusto ei ole uusiutuvaa kudosta.\nKipu johtuu nivelen rakenteiden muutoksista ja niihin liittyvistä tulehdusreaktiosta. Nivelrikko vaikuttaa myös niveltä ympäröiviin lihaksiin.\n– Kivun takia ihminen ei käytä lonkkaniveltä ympäröiviä lihaksia, joko tietoisesti tai tiedostamattaan ja lihasten voima alkaa heikentyä. Kyseessä ei siis ole piuhavika, vaan hermotus toimii, fysiatrian erikoislääkäri Timo Pohjolainen sanoo.\nPakarat ja reiden lihakset heikkenevät ensimmäisenä, kun tauti on jyllännyt tarpeeksi pitkään.\n– Nivelrikko voi kehittyä lonkkiin samanaikaisesti tai ensin vain toiselle puolelle, Pohjolainen kertoo ja jatkaa:\n– Traumaperäinen eli esimerkiksi murtumasta johtuva nivelrikko on yleensä toispuoleista.\nJos pidemmälle edennyt nivelrikko jäytää vain toista lonkkaa, on lihasheikkous helppo erottaa, tällöin nivelrikon puoleinen reisi on kapea.\nJomotusta, jäykkyyttä ja juilintaa\nNivelrikkokipua kuvataan tavallisesti jomottavaksi tai juilivaksi. Kipu pahenee liikkuessa ja lievittyy levossa. Sairauden edetessä kolotus voi herättää myös yöllä.\n– Nivelrikossa kipu on yleensä aaltoilevaa, se voi tulla ja mennä, Pohjolainen kertoo.\nPuutuminen ja pistely eivät ole tyypillisiä nivelrikko-oireita, vaan ne kertovat usein hermoperäisestä vaivasta.\nLonkkanivelestä peräisin oleva kipu tuntuu usein pahiten nivusessa ja reiden etupinnalla. Se voi säteillä myös koko reiteen ja jopa polven ja säären sisäpinnalle saakka.\nJäykkyys ja liikelaajuuksien pieneneminen ovat kivun lisäksi yleisiä oireita. Ne hankaloittavat arkea, kun käveleminen, portaissa kulkeminen ja wc-pöntölle istahtaminen ja ylös nouseminen eivät suju entiseen malliin.\n– Naksuminen ei ole nivelrikon merkki. Myös terve nivel voi naksua, Pohjolainen sanoo.\nPelkkä pakarakipu ei viittaa lonkkavaivaan\nMoni laittaa käden takataskuun, kun lääkäri tai fysioterapeutti pyytää näyttämään, missä lonkkakipu tuntuu. Jos pakarakipu on ensisijainen oire, syy ei löydy välttämättä lonkkanivelestä, vaan selästä, risti-suoliluu- eli si-nivelistä tai syvistä ulkokiertäjistä, kuten piriformiksesta.\nReiden ulkosivulla ja pakaroiden reunoissa tuntuvat kivut puolestaan ovat monesti merkki limapussin tulehduksesta.\nNivelrikossa pakarat kipeytyvät tavallisesti vasta siinä vaiheessa, kun lihakset ovat jo heikentyneet ja niiden kiinnityskohdat ärtyneet.\nDiagnosointi on palapelin rakentamista\nLonkan ja lantion kiputilojen diagnostiikassa suurin haaste liittyy yleensä siihen, että alueella on paljon toimintaa ja rakenteet liittyvät toisiinsa niin fysiologisesti kuin toiminnallisestikin.\nKipu voi tuntua lonkassa, vaikka se olisi peräisin selästä, vatsasta tai muualta lantion alueelta. Erotusdiagnostiikassa pitää huomioida muun muassa tulehdukselliset nivel- sekä reumasairaudet, nivustyrät, lanneselän diskusdegeneraatioista ja fasettinivelrikoista johtuva säteilykipu, vatsanelinten tulehdukset ja kasvaimet.\nAhdas lonkka -oireyhtymä voi aiheuttaa samantyyppisiä kipuja kuin nivelrikko. Tällöin nivelessä on myös liikerajoituksia, mutta ahdas lonkka on tavallisesti nuorempien, noin 20–40-vuotiaiden vaiva.\nKeholla on tapana kehittää erilaisia kompensaatiomalleja, joten kivun alkuperän selvittäminen ei aina ole helppoa senkään takia. Kipu voi siis edetä kaatuvien dominopalikoiden lailla kehonosasta toiseen.\nLiiketestit kertovat paljon\nLonkka on pallonivel, jossa tapahtuu paljon erisuuntaisia liikkeitä: koukistusta, ojennusta, loitonnusta, lähennystä, sisäkiertoa, ulkokiertoa ja näiden liikkeiden yhdistelmiä. Nivelrikossa kiertoliikkeiden kokonaislaajuus ja loitonnusliike tyypillisesti pienenevät. Usein sisäkierto on rajoittunut, ja sitä testatessa tulee nivuskipua.\nRöntgenkuvantaminen on tärkeä osa diagnosointia, mutta aina kuvatkaan eivät kerro koko totuutta. Kuvissa voin näkyä vain vähän muutoksia, vaikka oireita olisi paljon tai toisinpäin. Magneettikuvausta käytetään pääasiassa sulkemaan pois muut mahdolliset sairaudet.\n– Nivelrikko on osa normaalia ikääntymistä. Jos kaikkien yli 70-vuotiaiden lonkat kuvattaisiin, nähtäisiin nivelrikkoa noin 40 prosentilla, yli 80-vuotiaista jo lähes jokaisella. On tärkeää muistaa, että hoidetaan ihmistä ja kipuja, ei röntgen- tai magneettikuvia, Pohjolainen painottaa.\nPainonhallintaan kannattaa panostaa\nYlipaino ja nivelrikko ovat huono yhdistelmä. Laihduttaminen vaatii tavallista enemmän motivaatiota ja kekseliäisyyttä, jos kävely sattuu ja aiemmin lenkkeily on ollut se toimivin tapa pitää kroppa ja pääkoppa kunnossa.\nNivelrikkoa ei voi parantaa tai lonkkaa korjata ilman tekonivelleikkausta.\nVoiko etenemistä estää?\n– Kohtuullinen liikunta ylläpitää nivelruston hyvinvointia. Ylipainon lisäksi kannattaa välttää voimakkaasti niveliä kuormittavia fyysistä työtä. Raskas liikuntakin voi kuormittaa niveltä liikaa, tällöin puhutaan yleensä extreme-lajeista, ei peruskuntoilusta, Pohjolainen summaa.\nOireita voi kuitenkin lievittää ja toimintakykyä parantaa. Liikunta on lääke nivelrikonkin tapauksessa. Liikkeessä tuntuva kipu ei vauhdita nivelrikkoa.\nUinti ja muu vesikuntoilu jumpasta juoksuun sekä maastohiihto, pyöräily ja kuntoilupyöräily sopivat lähes kaikille, sillä ne eivät kuormita niveliä.\nPohjolainen suosittelee välttelemään lajeja, joista tulee kovia iskutuksia.\n– Hengästyminen ei ole vaarallista, päinvastoin. Liikunnan pitää kuormittaa, jotta sillä on terveysvaikutuksia, Pohjolainen muistuttaa.\nMukautettu porrastreeni voi sopia myös lonkan nivelrikosta kärsivälle, kunnon mukaan toki: ylös omin jaloin ja alas hissillä.\nTulevaisuudessa mahdollisesti siintävä tekonivelleikkaus ei ole syy jättää huolehtimatta painonhallinnasta tai yleiskunnosta. Leikkauksessa vaihdetaan vain nivel, ei muuta terveyttä ja lihaskuntoa.\nVenyttely voi helpottaa hetkeksi\nUsein lonkan nivelrikosta kärsivillä lonkan koukistajat ja reiden lähentäjät kiristyvät, ja venyttely voi helpottaa kipuja. Sen sijaan ahtausoireyhtymässä venyttelystä voi olla haittaa, kun nivel on jo valmiiksi löysä.\nNivelkuormitusta vähentävät kengät ja pohjalliset voivat tuntua hyvältä ja kannustaa kävelemään.\nNivelvaivoihin markkinoidaan erilaisia luontaistuotteita. Tutkimusten mukaan esimerkiksi glukosamiini ja kondroitiini vastaavat teholtaan lumelääkkeitä.\nLonkan nivelrikko pähkinänkuoressa\nLonkan nivelrikko alkaa oireilla tavallisesti viisikymppisillä. Noin 5 % suomalaisista sairastaa sitä.\nNivelrikolle alistavat ikääntyminen, nivelvammat, ylipaino ja raskas nivelkuormitus, esimerkiksi fyysinen työ tai kova urheilu. Myös synnynnäisillä nivelen epämuodostumilla sekä elämän aikana kehittyneillä virheasennoilla on osuutensa.\nGeneettinen alttius yhdistettynä muihin riskitekijöihin kasvattaa kokonaisriskiä, tavallisesti perinnölliset ongelmat liittyvät rustoon.\nNivelterveyttä voi ylläpitää painonhallinnalla, liikkumalla sopivasti ja varomalla liikakuormitusta.\nDiagnoosi perustuu oireisiin, röntgenkuviin ja liiketestipatteristoon.\nMagneettikuvausta voidaan käyttää täydentävänä tutkimuksena.\nNivelrikkoa ei voi todeta verikokeilla.\nNivelrikko on lisääntynyt viime vuosikymmeninä ja lisääntyy todennäköisesti tulevaisuudessa, kun väestö ikääntyy.\nLonkan nivelrikon hoidon kulmakivet\nLiikunta on lääke. Hae harjoitteluohjeet esimerkiksi fysioterapeutilta. Vesi-\nlajit, hiihto ja kuntosaliharjoittelu sopivat useimmille. Erityisesti pakaroiden treenaaminen on tärkeää.\nLonkan etuosan venyttäminen voi helpottaa oireita.\nYlipaino ja lonkan nivelrikko on huono yhdistelmä. Laihduttaminen ei\nparanna nivelrikkoa, mutta todennäköisesti lievittää sen oireita.\nLääkkeellisessä kivunlievityksessä ensisijainen valmiste on parasetamoli.\nTulehduskipulääkkeitä voi käyttää kuureina. Opioideja voi kokeilla vain pitkälle edenneessä nivelrikossa, jos kipua ei voida muuten hoitaa.\nIholle voi myös sivellä tulehduskipuvoiteita- ja -geelejä.\nLonkassa ei juuri käytetä injektiohoitoja, sillä lonkkanivel on syvällä. Glukokortikoidipistoksia voi kokeilla, mutta ne pitäisi aina tehdä ultraäänikontrollissa, sillä alueella on paljon rakenteita, jotka voivat vioittua.\nJos oireet ovat vaikeita ja haittaavat merkittävästi arkea, yösärky ja vakavat virheasennot ovat syitä harkita tekonivelleikkausta. Leikkauksen jälkeen liikkuvuus normalisoituu ja kivut katoavat.\nLähteinä käytetty myös: Polvi- ja lonkkanivelrikko, Käypä hoito -suositus, Lonkan nivelrikko, Lääkärikirja Duodecim, fysiatrian erikoislääkäri Timo Pohjolainen, webinaari, Lonkan nivelrikko 13.10.20, Auron, Mika Ulaska, tuki- ja liikuntaelimistön erikoisasiantuntija omt fysioterapeutti


12 000 työntekijää saa potkut Inteliltä – Tietokoneiden myynti laskee - Hardware.fi\nHardware.fi > Uutiset > 12 000 työntekijää saa potkut Inteliltä – Tietokoneiden myynti laskee\nKirjoittaja Manu Pitkänen, 20. huhtikuuta, 2016 9:31 20.04.2016 9:31\nTietokoneiden kauppa käy hitaimmillaan 10 vuoteen, minkä takia Intelillekin on syntynyt painetta säästää ja hakea uutta kasvua muualta. Tätä taustaa vasten puolijohdejätti ilmoitti yli 12 000 työntekijän leikkauksista. Yhtiön palveluksessa työskentelee ympäri maailmaan 112 000 työntekijää.\nIntelin on määrä irtisanoa 11 prosenttia työvoimastaan ensi vuoden puoliväliin mennessä, mutta suurin osa irtisanomisista toteutuu jo tämän vuoden kesään mennessä. Arvioiden mukaan irtisanomiset tuovat säästöjä tämän vuoden aikana 750 miljoonaa dollaria ja ensi vuonna 1,4 miljardia dollaria. Irtisanomisista aiheutuu kuluvalle vuosineljännekselle 1,2 miljardin dollarin kulut.\nPuolijohdejätin tarkoituksena on vähentää riippuvuutta laskusuunnassa olevaan tietokonemarkkinaan ja panostaa uusiin kasvussa oleviin markkinoihin, kuten palvelinkeskuksiin, esineiden Internetiin ja ohjelmoitaviin puolijohteisiin.\ntietokone prosessori Intel Pelisuorittimet mobiiliprosessorit taskutietokone kannettavat tietokoneet\nEdellinen: Apple päivitti MacBookin – Saatavilla nyt punakultaisena\nSeuraava: Samsung ja TSMC valmistautuvat 10 nanometrin tuotantoon


assignments_feedback_fields AS aff WHERE af.sale_person_email = 'johanna.mustonen@remax.fi'\nAsenne ratkaisee aina - niin myös asuntojen myynnissä. Jos etsit asunnollesi kiinteistönvälittäjää, joka tarttuu ripeästi toimeen, selvittää faktat, tuntee kiinteistölainsäädännön, kuuntelee toimeksiantajiaan, mainostaa myyntikohteitaan tarkoituksenmukaisilla foorumeilla, hyödyntää taitavasti sosiaalista mediaa, omaa psykologisen silmän löytää asunnollesi oikea ostaja ja hoitaa työnsä hymyssä suin, suurella sydämellä, olen todennäköisesti juuri etsimäsi, oikeanlainen kiinteistönvälittäjä sinulle. Jokainen asiakas on minulle yhtä tärkeä sillä jokainen koti on arvokas sellaisenaan. Toivottavasti tapaamme pian. Autan sinua mielelläni!\nOlimme hyvin tyytyväisiä välittäjän toimintaan, hän oli todella asiansa osaava ja huippu positiivinen henkilö\nMarja Niemi – Myyjä\nSujui hyvin. Valoisa positiivinen vaikutelma, koko myyntitapahtuma ajan. Myyntiaika oli odotettua nopeampi. Kokonaisvaikutelma asiantunteva ja miellyttävä.\nJohanna oli meille entuudestaan tuttu välittäjä ja siksi tiesimme, minkälaista hänen kanssaan on tehdä yhteistyötä. Johanna on välittäjänä lämmin ja kohtaa asiakkaan ihmisenä. Hän oli tukenamme aina, kun sitä tarvitsimme ja vastasi kaikkiin kysymyksiimme. Pysyimme sovitussa aikataulussa ja hinta-arviossa, ja tiesimme jatkuvasti, missä asunnon myynnin kanssa ollaan menossa. Johannan vahvuus on hänen aurinkoinen persoonansa eikä hänellä hyydy hymy tiukassakaan tilanteessa. Olemme hyvin tyytyväisiä!\nKiitos niin paljon. Olimme todella tyytyväisiä kokonaisuudessaan talon myyntiin. Talo meni nopeasti kaupan. Oli koko ajan tunne, että meistä välitetään. Välittäjä ei vain yrittänyt nopeasti saada kaikkea hoidettua. Se tunne merkitsi meille todella paljon.\nMarjaana Anneli Laitinen – Myyjä\nJohanna tarjosi hyvää palvelua kellonajasta riippumatta. Viestittely whats upilla oli helppoa ja nopeaa. Saimme paljon neuvoja ja apuja kysymyksiimme. Johanna piti meitä hyvin ajantasalla. Suosittelisin ehdottomasti Johannaa ystävilleni välittäjäksi. Pisteet myös ammattimaisesta otteesta ja tiedoista, sekä erittäin positiivisesta ulosannista. Ilman johannan vinkkejä emme olisi varmaan ehtineet tehdä hyvää tarjousta ajoissa. Uskon, että sekä myyjät että ostajat olivat tässä kaupassa tyytyväisiä.\nMia Hannele Montonen – Ostaja\nVälittäjä oli todella mukava ja hoiti hommanfa hienosti. Olimme todella tyytyväisiä kaikin puolin! :)\nEetu Poikonen – Ostaja\nSupermukava ja osaavan oloinen välittäjä. Tulen suosittelemaan lämpimästi tutuille!\nOlimme etsineet kotia jo tovin ja siten törmänneet moniin välittäjiin. Tällä kertaa kokemus oli alusta loppuun erittäin positiivinen. Johanna hoiti prosessin ensi kontaktista alkaen erinomaisesti; järjesteli näytön toiveemme mukaan, piti ajan tasalla koko ajan prosessin edetessä. Toisin sanoen kaikki hoitui erinomaisen mallikkaasti. Kaiken kaikkiaan erittäin ammattitaitoinen ja hyvän asiakaspalvelusilmän omaava välittäjä. Voimme erittäin lämpimästi suositella Johannaa kenelle tahansa välittäjää tarvitsevalle.\nSusanne Dormberg – Ostaja\nKaikki sujui erinomaisesti. Mitään ongelmia ei ollut. Ehdottamasti suosittelisin välittäjääni. Kiitokset\nKaikki sujui hienosti välittäjän kanssa. Erittäin ammattitaitoinen välittäjä. Pysyttiin aikataulussa tämän välittäjän kokemuksella ja pelisilmällä, koska hän osasi laittaa vauhtia asioihin. Meille jäi erittäin lämminhenkinen ja positiivinen kuva asuntokaupasta ja välittäjästä myös. Kaunis kiitos siitä kuuluu Johanna Mustoselle.\nOlen erittäin tyytyväinen välittäjään joka hoiti Järvisentien kauppoja. Itse emmin välittäjän ottamista oma asuntomme myyntiä hoitamaan ja jälkeen päin olen ymmärtänyt kuinka tärkeä henkilö tämä ihminen on asutoa myytäessä. Ei pelkästään Järvisentien myyjän kannalta vaan meille tuli semmoinen tunne että myyjä oli myös meidän välittäjä koska itse valitsimme 'kasvottoman' välittäjänfirman hoitamaan myyntiä ja se onkin sitten toinen tarina. Saimme erittäin hyvää palvelua ja meistä pidettiin huolta, neuvot ja tsempi päälle. Täysi 10!\nJyrki Olavi Hakala – Ostaja\nTodella hyvä ote tekemiseen. Iloisen ja pirteän oloinen. Jos johonkin ei ollut suoraa vastausta, lähti hän heti selvittämään ja palasi asiaan. Kuunteli meitä ja osasi ohjata keskustelua hyvällä tavalla meidän ja myyjän välimlä.\nMica Lindholm – Ostaja\nJo edellisellä ”kilpailutuskierroksella” Johanna teki vaikutuksen, joten nyt välittäjän valinta oli selvä. Erinomaista yhteydenpitoa ja asiantuntevaa ”välittämistä”.\nLauri Herman Liikanen – Myyjä\nJohanna Mustonen ansaitsisi Vuoden Välittäjä - palkinnon. Johanna ei pelkästään välittänyt Erittäin Haastavaa myyntikohdettani, vaan välitti kokonaisuudesta. Olen niin äärettömän iloinen ja kiitollinen, että juuri Johanna jaksoi punnertaa tän mun kohteen maaliin. Ja valitsin Johannan aikoinani välittäjäksi, koska kävin yhdellä hänen näytöllään. Johannan energisyys, valoisuus ja osaaminen tekivät vaikutuksen. Olen myynyt monta kiinteistöä elämässäni ja olen hyvin kriittinen välittäjien suhteen. Johanna teki siinä sakissa ison poikkeuksen. Pysyin järjissäni sen taloni kanssa kiitos Johannan. Loistava persoona, sydämellinen ihminen ja erittäin osaava kiinteistövälittäjä! Kiitos.\nkaikki sujui hienosti. Ensivaikutelma oli positiivinen ja ja vastasi todellisuutta. Aikataulussa pysyttiin. Ongelmia ei syntynyt. Kokonaiskuva asuntokaupasta on hyvä.\nVälittäjä oli aktiivinen ja asiantunteva. Aikataulut ja sovitut asiat pitivät.\nAlkuun haastoimme häntä hiukan, josta johtuen ehkä hieman jännittynyt. Kaiken kaikkiaan loistava henkilö ja tiedottaminen kaupankäynnin eri vaiheista aktiivista. Erittäin positiivinen kokemus!!\nRento ja hyvä ensivaikutelma, asiantunteva. Aikataulut pitivät. Ja hienosti piti ajantasalla aikatauluista ja kyseli meidän tilannetta. Suuret kiitokset!\nVälittäjästä muodostui heti innokas, ideoiva (koska remontoiva kohde)asenne. Yhteistyö asunnon myyntikuntoon saamisessa sujui mutkattomasti. Stailaus onnistui hyvin ja raikasti asunnon ilmettä. Ja matkan varrella tulleista ylläreistä (korjaamistarpeita) hän huolehti yhteistyössä kanssani remonttimiesten kanssa. Kokonaisuudessaan olen erittäin tyytyväinen saamaani palveluun häneltä, yhteistyö on ollut ongelmatonta ja olen saanut infoa matkan varrella missä mennään... Ehdottomasti voisin suositella häntä.\nVälittäjä oli hyvin aktiivinen ja piti meitä koko ajan ajantasalla. Asunto myytiin aikataulussa ja pääsemme muuttamaan siksi uuteen asuntoomme. Olemme erittäin tyytyväisiä välittäjän toimintaan.


Maggie Nelson: Argonautit – Veikko Eranti\nPosted on 11th February 2019 by Veikko Eranti\nRupesin 2019 alkaen julkaisemaan Facebookkin kirjoittamani kirja-arviot myös täällä verkkosivuilla. Näistä on hyvä tietää, että ne ovat pikemminkin luonnoksia kuin valmiita tekstejä, kirjoitan ne poikkeuksetta ns. ykkösellä sisään, yhdeltä istumalta ilman liiemmin editoimatta. Ajateksella tehdyt arviot sitten erikseen.\nOn monta palkintokategoriaa, jotka tämä kirjanmittainen omaelämäkerrallinen essee vie kyselemättä kotiin: 1) luontevin teoriankäyttö “kaunokirjallisessa” tuotteessa 2) paras kieli kielen mahdottomuutta käsitellessä 3) lyhin etäisyys anaaliseksin ja Wittgenstein-lainauksen välillä (välissä on kolme lausetta, tapahtumapaikkana kirjan ensimmäinen sivu.)\nKirja on osittain queer-äitiyskirja, osittain meditaatio kehon muutoksista (Nelsonin kumppani käy korjausleikkauksessa ja rupeaa käyttämään testosteronia kirjan tapahtumien aikana), osittain yleisempään kurkottava pohdinta äitiydestä, sodomiasta, taiteesta, kielestä ja sen sellaisesta.\nTekstilaji on ehkä sellainen, mitä tavallaan tekisi mieli itsekin kirjoittaa, mutta tuntuisi suomeksi oudolta – paljon lainauksia Butlerilta, Sedgwickiltä, Deleuzeltä, Barthesilta, ainoastaan tekijät nimeten, ei koko viitteellä. Rohkeaa, mutta toimii kyllä tosi deleuzeläisenä välineenä, kirjan todellakin on kirjoittanut koko joukko ihmisiä.\nNelsonin “positio” kaikkeen on liudentava, määritelmiä kaihtava, määritelmien tarvetta purkava – “olla neutri, joka dogmatismin puristuksessa ja uhkaavassa puolenvalintaan painostavassa tilanteessa tekee uudenlaisia ratkaisuja: pakenee, karkaa, vastustaa, vaihtaa tai kieltää termejä, irrottautuu, kääntää selkänsä”, Barthesia ilmeisesti parafraseeraten. Tai näin hän esittelisi itsensä tutustumisleikissä, sanoisi toteemieläimekseen saukon.\nArgonautit on kirjana niin subjektiivinen, että ainoa tapa lukea sitä on myös subjektiivinen. Niinpä totean, että tämä positio on mielestäni aika raskas, ei pelkästään Nelsonilla vaan ylipäätään. Tai toki se on tavallaan ainoa Tosi positio, sillä maailma on niin fucked up, että kaikki kiinteät jaot murtuvat jossain kohtaa. Mutta silti mielestäni jokainen kirjoittaja, joka on rehellinen itselleen, myöntää tekevänsä maailmaan väkivaltaisia viiltoja, käsitteellisiä erotteluja, jakoja. Se on se, mihin kieli kykenee: tätä kuvaa yksi ironisista lempikäsitteistäni, fallogosentrinen. Derrida kuvaa sillä maskuliiniselle annettua etulyöntiasemaa kaikessa merkityksenannossa – että merkityksenanto sanoilla sinänsä on falloksen hommia. Voi olla, että en vain näe ulos fallogosentrisestä maailmastani kaikkea sitä hähmäistä vaginaalista liudentumista.\nKuitenkin, ja tämä seuraava pitää nyt lukea mun omasta subjektipositiosta käsin kirjoitettuna, myös Nelsonin kirja perustuu (toki osittain) tällaiseen jakolinjaan, ja se jakolinja kulkee isyyden ja äitiyden, ellei jopa laajemmin miehuuden ja naiseuden välillä. Kirjassa isyys on poissaoloa: eron takia vieraantunut ja sittemmin kuollut Nelsonin oma isä, hänen kumppaninsa kadonnut biologinen isä joka ei ollut hyvä ihminen ja hiljattain kuollut biologinen isoisä jota ei koskaan tavattu, erilaisten kirjojen hyväksikäyttävät vanhemmat miehet. Äitiys sensijaan on sekä fyysistä että metafyysistä, sekä raskautta ja synnyttämistä että sodomiaa, sekä queeristi itsevalittuja perheitä että “sydämen monisukupuolisia äitejä” joilla Nelson tekee kunniaa hänet häneksi kasvattaneille kirjoittajille, kuten Eve Kosofsky Sedgwickille ja Allen Ginsbergille. Isyys on poissaoloa, äitiys on vaginamystiikkaa (tämä lause on vähän liiottelua, muttei niin paljoa kuin voisi kuvitella.)\nKun tämä ajatus kerran pääsee irti kirjaa lukiessa, sitä on vaikea pysäyttää. Nelsonin kumppanin, butch-taitelija Harry Dodgen, transitioituminen on yksi kirjan aiheista, ja Nelson käsittelee sitä omat pelkonsa jne avaten. On kuitenkin merkillepantavaa, että vaikka monessa paikassa kirjan yhdeksi teemaksi ilmoitetaan sukupuolten fluidius ja monimuotoisuus, ei (Nelsonin kuvauksen mukaan) mieheksi tässä kirjassa tulla edes rinnat poistattamalla, parta kasvattamalla, testosteronia käyttämällä ja nimi Harryksi vaihtamalla. En siis missään nimessä halua sanoa, että minä tietäisin kenenkään sukupuolen häntä paremmin, vaan kukin tehköön tavallaan. Mutta Nelson on tarkka, että viittaa kumppaniinsa ainoastaan muunsukupuolisena, tämän mahdollinen mieheys käsitellään melko nopeasti: “kerään niiden joukkueelle tosi paljon pisteitä” toteaa Harry saadessaan neuvolakäynnillä ihailua osakseen, kun isäkin onnistuu. Kaikesta fluidiudesta huolimatta tämän kirjan sukupuolten moninaisuus virtaa naiseudesta muunsukupuolisuuteen asti, ei pidemmälle.\nJa se on tälle kirjalle aivan ok! Kyseessä on subjektiivinen, omaelämäkerrallinen essee, ei sen tarvitse olla mitään muuta kuin mitä se on. Mutta samalla, niin, kirja kertoo äitiydestä eikä vanhemmuudesta, naiseudesta eikä mieheydestä, että ehkä sen tarttumapinta on sitten pienempi minulle, melko tyytyväiselle cisheteromiehelle. (Aina kun luen sanan cis, ajattelen vain ylennettyä c-nuottia. Olemassaoloni soi koko ajan pirteässä D-duurissa tai A-duurissa.) Synnytysjutut eivät sitten kuitenkaan ole minun genreni, vaikka ne eritavalla lukeekin nyt kun on ollut mukana prosessissa, samoin vaikkapa rintapumpun käytöstä Nelson ei ehkä kuitenkaan sano mitään mitä ei tulisi koettua ja jaettua pienen lapsen vanhempana. Ja kun nyt ryhdyin niin sanonpa vielä, että mielestäni Nelson ristiinleikkaa lapsensa syntymän ja kumppaninsa äidin kuoleman tarinoita tavalla, joka on oikeastaan enemmän korni kuin tenhoava, vaikka se hyvin onkin tehty.\nNyt seuraavan sanon sillä uhallakin, että se on vähän well actually -mansplainausta: Nelson ottaa teokselleen nimen antiikin Kreikan mytologiasta – mutta tekee sen väärin! Argonautit purjehtivat Argusksen tekemällä Argo-laivalla, jota sanottiin ensimmäiseksi laivaksi, jumalallisesti suunnitelluksi jne jne. Tähän laivaan Nelson ei viittaa, vaan siihen mikä yleisemmin tunnetaan Theseuksen laivana – siis ajatukseen siitä, että jos jostakin asiasta vaihtaa yksi kerrallaan kaikki sen osat, voiko se silti olla sama asia? Nelson ei ole yksin “mokansa” kanssa, vaan se selvästi periytyy Barthesilta, jota kirjassa muutenkin käytetään koko ajan. Ja todennäköisesti kyseessä ei ole edes “moka”, vaan kirjallinen halu tarttua iskevämpään sanaan, parempaan vertauskuvaan. Että keho tai identiteetti on jotain, jonka kyydissä ollaan, jolla seilataan. Että kirja ei kerro siitä asiasta joka on joko muuttumaton tai koko ajan muuttuva, vaan niistä ihmisistä jotka sen kyydissä seilaavat, niistä -nauteista. (Theseuksen laivan nimi joko ei ole säilynyt tai sitten niihin aikoihin laivoja ei ollut tapana nimetä.) Mutta vaikka valinta olisi tietoinen, perustelemattomana se häiritsee ärsyttävästi.\nEi pidä ajatella, etten olisi tavallaan pitänyt kirjasta paljonkin, huitaisin sen kolmelta istumalta alas viikonlopun aikana. Se on erittäin hyvin kirjoitettu ja sisältää kaikenlaista. Mutta ei se ehkä minulle ollut.\nCategorieskirja-arviot, kirjallisuus, kulttuuri


Rovaniemen 19.6. ravien vihjeet - Lapinravit\nRovaniemen 19.6. ravien vihjeet\nRovaniemellä juostaan sunnuntaina Toto65-ravit!\nKesän Toto65-sunnuntait saavat jatkoa Mäntyvaarassa, kun kello 17.30 juostaan Rovaniemellä mielenkiintoiset kisat. Toto65-kohteet kisataan lähdöissä 4-9 ja Toto4-peli lähdöissä 7-10. Troikkaa pelataan lähtöihin 5 ja 9, Päivän Duo puolestaan tuttuun tapaan lähdöissä 6 ja 7. Tervetuloa viettämään mukavaa ravi-iltaa Rovaniemen ravien parissa!\nA - 10+ B - 12, 5, 7, 6, 2, 4, 1, 3, 8 C - 9, 11\n10 KING JOURNEY ei pystynyt viimeksi nousemaan 5. ulkoa vajaan kierroksen kirillään kärkitaistoon, mutta lähtö oli tätä tehtävää merkittävästi vaativampi. Edellisen kisan hevonen voitti keulapaikalta, ja nyt ruuna nousee taas mukaan kärkimatsiin. Maililla hevonen ei takarivistä ole mikään varma voittaja, mutta aika todennäköinen kaksarihevonen kuitenkin. Sarja osuu tällä kertaa ihan nappiin, eikä vastassa ole yhtään liian kovaa hevosta.\n12 BLUEHOUSE'S POWER teki Oulussa kelpo esityksen selvästi tätä lähtöä kovempia hevosia vastaan. Siksi se pitää nostaa vaikeasta lähtöpaikasta huolimatta B-ryhmän kärkeen. Suosikista voisi olla tarjolla tärkeää vetoapua kirissä, ja kukaan tuskin eturivistä lopettaa ihan kymppiä, jolloin kirihevosetkin saavat mahdollisuuden.\n5 XERA MAXIMIUS on hieman ailahdellut. Mikäli ori on samanlainen kuin voittaessaan Rovaniemellä, on ainakin totosija rahallisesta ylisarjasta huolimatta hevosen ulottuvilla. Xera Maximius on ollut paras ilman takakenkiä, joten tuota informaatiota on syytä tarkkailla.\nA - 3+, 4, 16, 13 B - 9, 2, 11, 12, 13, 10, 6 C - 7, 5, 1, 8\n3 HUISKERI on tasaisen suomenhevoskohteen ideahevonen. Se palasi talvitauolta Rovaniemelle lupaavin tallikommentein, eikä koko matkan johto yllättänyt. Timo Niemelä antoi hevosen tehdä töitä omasta halustaan, ja nelivuotias tamma meni tuloksensa hyvällä tyylillä. Sunnuntaina vaaditaan muutamaa sekuntia kovempaa kilometriaikaa, ja nähdyn perusteella hevosella on rahkeita ainakin 1.35-alitukseen. Huiskeri saattaa vastata muille alusta loppuun, mutta kokematon hevonen voi myös epäonnistua esimerkiksi laukan myötä.\n4 ENON VILPPI on mielenkiintoinen vieras Ilmajoelta. Ori pilasi Kokemäellä laukkoihin, mutta teki sekin lupaavan aloituksen talvitauolta. Kumpikin kovista paaluhevosista saattaa nostaa omaa tasoaan selvästi lähiajan starteissa.\n16 YLÖSTALO on erikoistunut pitkiin takamatkoihin, mutta 100 metriä voi olla sillekin liian pitkä pakki kurottavaksi kiinni. Toisaalta edessä on 40 metriä tyhjää, ja Mika Jauhola heittänee heti reissuun, kun hän saa pääryhmän kiinni.\n13 ROSELLA PEE on Lapin mittapuun mukaan kyvykäs viisivuotias, joka kehittyy kaiken aikaa.\nA - 2, 5, 10 B - 4, 1, 12, 7, 11 C - 8, 6, 3, 9\n2 BIG BRAVE on tehnyt satula selässä niin hyviä suorituksia, että sitä on vaikea sivuuttaa rankingin ykköspaikalta. Lähtöpaikka on sekin loistava, ja ennusmerkit ovat otolliset menestykselle. Montessa mennään kuitenkin usein auton takaa heti kaasu pohjassa, ja ori tuskin saa tehdä keulapaikalla omaa juoksuaan.\n5 GIGANT SOUTHWIND on Lapin parhaita montehevosia, ja se on aina palannut hyvässä vireessä tauolta. Tuuli Kurkisen suojatti on aikaisempina vuosina pitänyt tempoa ja tekee todennäköisesti niin nytkin.\n10 EASTWIND COOPER on kilpailun perushevosia. Se on tehnyt tasaisen vahvaa jälkeä voittamatta, mutta kuntonsa puolesta hevonen pystyy ottamaan vaikka ykkössijan. Mikäli kärjessä pidetään avauskierroksella tempoa, nousee Eastwind Cooper lopussa lähelle.\nLÄHTÖ 4, Toto65-1\nA - 6, 4, 10 B - 2, 7, 5, 8, 1, 3\n6 OHKOTOK GOJ on mielenkiintoinen hevonen. Ruuna on ollut Antti Ojanperän valmennuksessa jo pidemmän aikaa, mutta hevoselle tuli ongelmien vuoksi yli vuosi taukoa. Pihtiputaan paikallisraveissa edelle jäi kaksi hevosta, mutta toisaalta Antti Ojanperä ei puristanut ruunasta kaikkea ulos. Ohkotok Goj on varmasti paljon valmiimpi sunnuntaina, ja se nousee tasaisessa porukassa rankingin kärkeen.\n4 REBORN EXCALIBUR on löytämässä itseään. Myös siltä on lupa odottaa kauden toistaiseksi parasta suoritusta, ja silloin ruuna riittää hyvältä lähtöpaikalta pitkälle.\n10 VOLUME HOSS olisi eturivin hyvältä paikalta ollut maistuva pelihevonen. Ruuna kilpailee huippuiskussa, ja voi voittaa toisten takaakin, mikäli juoksunkulku on suosiollinen.\nB-ryhmän kärkihevosia voi lisätä lapulle, mutta vihjeessä päädytään aloittamaan Toto65-systeemit mahdollisimman kapeasti.\nLÄHTÖ 5, Toto65-2, Troikka\nA - 9, 10, 5+, 1+ B - 4, 6, 8, 3, 12 C - 7, 2, 11\n9 GANADOR ei ollut Tornion kurassa ihan parhaimmillaan, vaikka tekikin ok-esityksen. Pikamatkalla takarivi on aina miinustekijä, mutta Tornion voittostartin perusteella ruuna ansaitsee suosikkiaseman.\n10 GUSTAV K. ei ihan riittänyt Bodenin kovassa seurassa, vaan tyytyi seurailemaan 4. sisältä. Mitään moittimista esityksessä ei ollut, sillä hevonen ei paperilla voinutkaan riittää lähdön parhaille. Ganador saattaa tarjota hyvää vetoapua kirihetkellä.\nNorjassa aktiivisesti kilpaillut kaksikko 5 ROCK CAPE BLACK ja 1 BRISO HAMILTON lähtevät molemmat lujaa auton takaa. Kaksikko tekee parhaimmat esityksensä keulasta tai kärjen välittömästä läheisyydestä, ja kumpaakaan ei kannata aliarvioida peleissä. Siihen pelikansa saattaa kuitenkin sortua.\nLÄHTÖ 6, Toto65-3, PD-1\nA - 8 B - 10, 16, 3, 7, 13, 2 C - 1, 5, 12, 15, 4, 6, 11, 14, 9\n8 JEPULIS on suosikki, vaikka Kajaanista hevoselta odotettiin ainakin hieman parempaa. Ruuna vietti talven Jouko Kankaan valmennuksessa, jonne se on palannut kesäkaudeksi peruskuntotreeniin. Rovaniemellä tehtävä vaikuttaa kuitenkin erityisen sopivalta, sillä paalulla ei ole yhtään parempaa hevosta, eikä takaa tulee mitään hirmuisia tekijöitä.\n10 HOKKUS POKKUS on aikavoltissa hyvin sarjassa sisällä, ja sen kyvyt riittävät lähdön voittamiseen. Ruuna ei ole keväällä päässyt vielä ihan sellaiseen vauhtiin kuin mitä se esitti parhaimmillaan viime kaudella.\n16 KEISUN ROOPE on vastaavasti esittänyt huippukuntoa jo pidemmän aikaa. Sen tehtävä rahojen puolesta ei sovi yhtään, mutta näissä lähdöissä voittosummaa tärkeämpää on päivän vire. Jepulis jää silti varmaksi, sillä 60 metriä kauempaa sitä on vaikea tavoittaa.\nLÄHTÖ 7, Toto65-4, Toto4-1, PD-2\nA - 8+ B - 9, 10, 5, 7, 1, 2 C - 3, 12, 4, 6, 11\n8 BORGA GIGOLO oli mainio Suomen debyytissään Rovaniemellä keulapaikalta, vaikka tappion kokikin. Ouluun hevonen oli jo mieluinen ideahevonen, eikä suoritus jättänyt ketään kylmäksi. Borga Gigolo toki hyötyi kärjen kovasta aloituksesta, mutta kierroksen kiri 3. ulkoa kantoi vahvasti perille saakka, ja hevonen otti varman voiton. Kari Alapekkala muistuttaa, että hevonen on enemmän vahva kuin nopea, joten juostava 2600 metrin matka on laskettava eduksi. Ruuna saattaa edelleen parantaa tasoaan, joten melko sopivassa tehtävässä viisivuotias saa ideavarman viitan harteilleen.\n9 BESSIE BLISS vei Torniossa nimiinsä Toto76-lähdön, mutta viimeksi hevonen ei kuraradalla pystynyt ihan samanlaiseen suoritukseen. 10 WILLE CARAMELL on pilannut turhiin laukkoihin. Voimat ruunalta eivät lopu kesken, mutta laukat ovat haitanneet. Kajaanissa hevonen oli mainio johtavan rinnalta. 5 I AM BILLYTHEKID jaksaa mennä, ja se on edellisten kanssa ennakkoon tasaveroinen voitontavoittelija. Muiden ykkössija olisi jo astetta isompi yllätys.\nLÄHTÖ 8, Toto65-5, Toto4-2\nA - 3, 6+ B - 8, 2, 7, 9, 5, 4 C - 1\n3 FORE CANDY on esittänyt kovissa lähdöissä vahvaa virettä, mutta ruuna on tehnyt parhaat suorituksen 2100 metrin matkalla. Siksi maililla hevosen rastaaminen varmaksi on melkoista riskipeliä.\n6 BWT HELLION puolestaan hyötyy pikamatkasta, ja lähtönopea ori voi ulkoakin saada himoitun kärkipaikan haltuunsa. BWT HELLION kisaa ainakin 1.13-kunnossa, ja hevonen saattaa kotiradallaan venyä voittajaksi. Harstadissa ori piti keulapaikalta hienosti pintansa.\nSuureen systeemiin otetaan passiivisesti muitakin hevosia mukaan, sillä herkällä maililla voi juoksunkulkua on vaikea ennustaa. Yksikään osallistujista ei kestä mahdotonta revittelyä alkumatkalla, joten jokin yllättäjistä voi korjata lopussa koko potin.\nLÄHTÖ 9, Toto65-6, Toto4-3, Troikka\nA - 12, 13 B - 11+, 5, 6, 10 C - 8, 4, 9, 1, 7, 3, 2\nToto65-peli päättyy perinteiseen Kirppu-ajoon, jossa takamatkan jyrät ovat vahvoilla. 12 PIKKUKAHVELI on ravatessaan vaikeasti lyötävissä, mutta pitää muistaa, että Esa Holopainen on onnistunut parhaiten luonnikkaan oriin kanssa. Siksi hevosesta ei voi suunnitella varmaa.\n13 TUIKUN POJU on edellisen tavoin juossut kaikista kovimpia vastaan. Suosikkipari on aika tasaveroinen keskenään, mutta epävarmuustekijöiden vuoksi muillekin on syytä antaa mahdollisuuksia.\n11 METKUTUS on suosikkiparin tavoin sille sopivalla matkalla. Juha-Matti Paavolan suojatti jaksaa raataa ulkoratoja, joten ohjastaja lähtee jo varhain parantelemaan ajokkinsa kanssa asemia ulkoratoja pitkin. Metkutus saattaa jäädä hyväksi merkiksi erityisesti Toto65-pelissä.\n5 JOSVEIS, 6 VIXEN ja 10 PONNEN AATOS ovat kaikki rastin arvoisia. Josveis pilasi kenraalinsa laukkaan. Vixen ei riittänyt viimeksi Suomen Cupin finaalissa, mutta sarjamääritys on sille tällä kertaa sopivampi. Ponnen Aatos on palannut ongelmien jälkeen hyvässä kunnossa radoille, joten sen voitto ei olisi mikään suuryllätys.\nLÄHTÖ 10, Toto4-4\nA - 7+ B - 2, 1, 9, 3, 10, 4, 8 C - 6, 5, 12\n7 ZUNAMI valikoituu Toto4-pelin ideavarmaksi. Tamma elää voimillaan, mikä on Rovaniemen sopivassa lähdössä tärkeä ominaisuus. Kajaanissa hevonen sai onnistuneen juoksun 2. ulkona, mistä se lopetti viimeiset 400 metriä 14,1-vauhtia. Edellisessä kisassa tamma teki sinnikkään esityksen johtavan rinnalta, vaikka nytkin mukana oleva 2 MOUNTAIN DELIGHT pysyi keulajuoksulla edellä. Zunami tuntuu parantavan kaiken aikaa kisojen myötä, ja sopivalla juoksunkululla se on lähellä ykkössijaa.\n2 MOUNTAIN DELIGHT nostetaan B-ryhmän kärkeen, vaikka Oulun voiton jälkeen menestyskulku on katkennut. Tamma olisi erityisesti keulapaikalta illan tehtävässä kova sana, mutta sinne voi olla voltin kakkoselta vaikea päästä.\n1 ENYA WEB kilpailee vielä lauantaina Kalajoella, joten tuo välistartti kannattaa tarkistaa. Loistopaikalta hevonen on tiukasti mukana tototaistossa, mikäli Kalajoen kisa ei paina sen jaloissa.\n9 BLACK REACTION on tehnyt tänä vuonna tasaisen hyvää jälkeä. Rankingin kärkihevosten osalta Rovaniemen lähtö on hieman aikaisempaa kovempi, muttei suinkaan mahdoton tehtävä selätettäväksi. Voitto olisi ennakkoon kuitenkin pieni yllätys, kuten muidenkin osallistujien kohdalla.\nA - 8, 11+ B - 2, 10, 4, 9, 7 C - 6, 5, 12, 3, 1\n8 QUICK SUGAR on saanut haastavan lähtöpaikan, mutta hevonen riittää inhimillisellä juoksulla silti pitkälle. Oulussa se haki keulapaikan, josta tamma teki asiallisen suorituksen.\n11 LADRONE FIGLIA on kelpo tamma, ja se nousee ideahevoseksi paripelissä. Hevonen saisi kenkien riisumisesta vauhtia lisää, joten kevyellä balanssilla hevonen olisi erityisen maistuva ideahaku.\n2 ARENAL ei esittänyt Kajaanin kisassa ihmeitä, ja myös Tornion suorituksesta jäi petrattavaa. Lähtöpaikka antaa edellytykset menestykselle, mutta voi olla, että hevonen kerää hieman liikaa pelimerkkejä puoleensa.\nToto65-vihjesysteemit (lähdöt 4-9)\nToto65-1: 6, 10, 4 (2, 7)\nToto65-2: 9, 10, 5, 1 + 4, 6, 8, 3 (12, 7)\nToto65-3: 8 Jepulis (10, 16)\nToto65-4: 8 Borga Gigolo (10, 5)\nToto65-5: 3, 6 + 8, 2, 7, 9, 5, 4 (1, 3)\nToto65-6: 12, 13, 11, 5, 6, 10 (8, 4)\nPieni systeemi 144 riviä, hinta 14,40 euroa\nSuuri systeemi 1152 riviä, hinta 115,20 euroa\nToto4-vihjesysteemit (lähdöt 7-10)\nToto4-1: 8 Borga Gigolo (10, 5)\nToto4-2: 3, 6 + 8, 2, 7, 9, 5, 4 (1, 3)\nToto4-3: 12, 13, 11, 5, 6, 10 (8, 4)\nToto4-4: 7 Zunami (2, 1)\nPieni systeemi 12 riviä, hinta 2,40 euroa\nSuuri systeemi 48 riviä, hinta 9,60 euroa\nTroikkavihje, lähtö 5\n9, 10, 5, 1\n9, 10, 5, 1, 4, 6, 8, 3\n3, 6, 8, 2, 7, 9, 5, 4\n8 Borga Gigolo